open-index/open-wikipedia-markdown huggingface dataset:
ನಿಕೊಲೆ ಕರಮ್ಜಿ಼ನ್

**ನಿಕೊಲೆ ಕರಮ್ಜಿ಼ನ್** : 1765-1826. ರಷ್ಯನ್ ಸಾಹಿತಿ. ಉತ್ತಮ ವಿದ್ಯಾಭ್ಯಾಸವನ್ನು ಪಡೆದು ಫ್ರೀ ಮೇಸನರ ಪ್ರಭಾವಕ್ಕೆ ಒಳಗಾದ. ರಷ್ಯನ್ ಪ್ರವಾಸಿಯ ಪತ್ರಗಳು ಎಂಬ ಈತನ ಪುಸ್ತಕ ಹೊಸ ವಿಶಾಲ ಸಂಸ್ಕೃತ ಮನೋಭಾವವನ್ನು ವ್ಯಕ್ತಪಡಿಸಿತು. *ಮಾಸ್ಕೊ ಪತ್ರಿಕೆ*, *ಯುರೋಪಿನ ದೂತ* ಎನ್ನುವ ಮಾಸಪತ್ರಿಕೆಗಳನ್ನು ಈತ ನಡೆಸಿದ. *ಮಾಸ್ಕೊ ಪತ್ರಿಕೆ*ಯ ಪ್ರಕಟಣೆ (1791) ಸೂಕ್ಷ್ಮ ಸಂವೇದನಾ ಪಂಥದ ನಾಂದಿ ಎನ್ನಬಹುದು. ಇವನ ಸಾಹಿತ್ಯ ಬಾಳುವಂಥದಲ್ಲವಾದರೂ ಹೊಸದೊಂದು ಮನೋಧರ್ಮವನ್ನು ಪ್ರಸಾರಗೊಳಿಸಿ ಸಾರ್ಥಕವೆನಿಸಿತು. ಮನುಷ್ಯನ ಸಹಜಪ್ರವೃತ್ತಿಗಳು ಒಳ್ಳೆಯವು ಅಲ್ಲದೆ ಸುಖಕ್ಕೆ ಸಾಧನ ಎನ್ನುವ ದೃಷ್ಟಿ ಇವನದು. ಇವನ ಸಂಸ್ಕೃತಿ ಈ ಅಭಿಪ್ರಾಯಕ್ಕೆ ಮೆರುಗನ್ನು ನೀಡಿತು. ಇವನ ಕಾದಂಬರಿಗಳು ಸತ್ತ್ವಯುತವಾಗಿಲ್ಲವೆನ್ನಬೇಕು. ಉದ್ದೇಶಪುರ್ವಕವಾದ ಕಲೆಯನ್ನು ಸೇರಿಸಿ ಕಥೆಗೆ ಸಾಹಿತ್ಯದ ಪಟ್ಟವನ್ನು ಕಟ್ಟಿದವನೀತ. ಸಾಹಿತ್ಯದ ಭಾಷೆಯಲ್ಲಿ ಲಾಮನೋಸಫ್ ಉಳಿಸಿಕೊಂಡಿದ್ದ ಚರ್ಚ್ಸ್ಲವೊಕ್ ಅಂಶವನ್ನು ತ್ಯಜಿಸಿ, ಅಧುನಿಕ ಭಾವನೆಗಳು ಮತ್ತು ಭಾವಗಳಿಗೆ ಫ್ರೆಂಚ್ ಪದಗಳನ್ನು ಭಾಷಾಂತರ ಮಾಡಿಕೊಂಡು ಬಳಸುವುದು,

ವಾಕ್ಯವಿನ್ಯಾಸದಲ್ಲಿಯೂ ಶೈಲಿಯಲ್ಲಿಯೂ ಫ್ರೆಂಚ್ ಮಾದರಿಗಳನ್ನನುಸರಿಸುವುದು, ಸುಲಲಿತವಾದ ಶೈಲಿ-ಇವು ಕರಮ್ಜಿನ್‍ನ ಮುಖ್ಯ ಯೋಜನೆಗಳು. ಈ ಚಳವಳಿ ರೂಸೊ ಪ್ರತಿಪಾದಿಸಿದ್ದ ನವಸೂಕ್ಷ್ಮಸಂವೇದನಾ ಪಂಥಕ್ಕೆ ಬೆಂಬಲ ನೀಡಿತು. ಇವನ ಅತ್ಯುತ್ತಮ ಕೃತಿ *ರಷ್ಯ ದೇಶದ ಚರಿತ್ರೆ* (1811). ಸತ್ತ್ವಪೂರ್ಣವೂ ನಿರಾಡಂಬರವೂ ಆದ ತರ್ಕ ಇದನ್ನು ಉತ್ತಮ ಸಾಹಿತ್ಯಕೃತಿಯನ್ನಾಗಿ ಮಾಡಿದೆ.
## ಬಾಹ್ಯ ಸಂಪರ್ಕಗಳು
* English translations of 4 epigrams, "Inscriptions on a Statue of Cupid" 

ವರ್ಗ:ರಷ್ಯಾದ ಸಾಹಿತಿಗಳು
ವರ್ಗ:ಲೇಖಕರು
ಕನ್ನೆಸೊಪ್ಪಿನ ಕುಟುಂಬ

**ನ್ನೆಸೊಪ್ಪಿನ ಕುಟುಂಬ** : ಏಕದಳ ಸಸ್ಯಗಳ ಗುಂಪಿಗೆ ಸೇರಿದ ಕಮಲ್ಯನೇಸೀ ಎಂಬ ಶಾಸ್ತ್ರೀಯ ಹೆಸರಿನ ಒಂದು ಕುಟುಂಬ. ಇದರಲ್ಲಿ 28 ಜಾತಿಗಳು, ಸು. 400 ಪ್ರಭೇದಗಳು ಇವೆ. ಬಹುಪಾಲು ಸಸ್ಯಗಳು ಉಷ್ಣವಲಯದ ಏಷ್ಯ ಖಂಡದ ಪ್ರದೇಶಗಳಲ್ಲೂ ಮತ್ತು ಯುರೋಪಿನ ಕೆಲವು ದೇಶಗಳಲ್ಲೂ ಬೆಳೆಯುತ್ತವೆ.
## ಲಕ್ಷಣಗಳು
ಸಸ್ಯಗಳು ರಸಭರಿತವಾದ ವಾರ್ಷಿಕ ಅಥವಾ ಬಹುವಾರ್ಷಿಕ ಮೂಲಿಕೆಗಳು, ಕೆಲವು ಹಂಬಿನಂತೆ ಬೆಳೆಯುತ್ತವೆ. ಕಾಂಡದಲ್ಲಿ ಹಲವಾರು ಗಿಣ್ಣುಗಳಿವೆ. ಬೇರುಗಳಿವೆ ತೊಡಕು ಬೇರಿನ ವರ್ಗಕ್ಕೆ ಸೇರಿವೆ.ಎಲೆಗಳು ಸರಳ ರೀತಿಯವು, ಪರ್ಯಾಯವಾಗಿ ಜೋಡಣೆಗೊಂಡಿವೆ. ಎಲೆಗಳ ಬುಡದ ಸುತ್ತ ಒಂದು ರೀತಿಯ ಕವಚವಿದೆ. ಎಲೆಯ ನರವಿನ್ಯಾಸ ಸಮಾನಾಂತರ ಮಾದರಿಯದು.ಹೂಗೊಂಚಲು ಮಧ್ಯಾರಂಭಿ (ಸೈಮೋಸ್) ರೀತಿಯದು. ಇದು ಗಿಡದ ತುದಿಯಲ್ಲೋ ಎಲೆಯ ಕಂಕುಳುಗಳಲ್ಲೋ ಇರುತ್ತದೆ. ಕೆಲವು ಸಸ್ಯಗಳಲ್ಲಿ ಏಕಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಕೆಲವು ವೇಳೆ ಪರ್ಯಾಯ ಪಾಶರ್ವ್‌ ಮಧ್ಯಾರಂಭಿಯಾಗಿಯೂ ಮತ್ತೆ ಕೆಲವು ಸಸ್ಯಗಳಲ್ಲಿ ಸಂಕೀರ್ಣ ಮಾದರಿಯಂತೆಯೂ ಇರುವುದುಂಟು.ಹೂಗಳು ದ್ವಿಲಿಂಗಿಗಳು. ಬಹುಪಾಲು ದೋಣಿಯಾಕಾರದವು. ಬಣ್ಣ ನಸುನೀಲಿ, ಬಿಳುಪು ಅಥವಾ ನಸುಗೆಂಪು. ಪ್ರತಿಯೊಂದು ಹೂವು ಪರಿಪುರ್ಣವಾಗಿದ್ದು ಬ್ರ್ಯಾಕ್ಟ್‌ ಮತ್ತು ಬ್ರ್ಯಾಕ್ಟಿಯೋಲುಗಳನ್ನು ಪಡೆದಿರುತ್ತದೆ. ಹೂಗಳು ಆರೀಯ ಸಮಾಂಗತೆ ಅಥವಾ ಉಭಯಪಾಶರ್ವ್‌ಸಮಾಂಗತೆ ಉಳ್ಳವು.ಹೂಗಳಲ್ಲಿ ಪುಷ್ಪಪತ್ರಗಳಾಗಲೀ ದಳಗಳಾಗಲೀ ಬೇರೆ ಬೇರೆಯಾಗಿಲ್ಲ. ಒಂದೇ ಬಗೆಯ ಪೆರಿಯಾಂತುಗಳೆಂಬ 6 ಬಿಡಿ ಭಾಗಗಳುಂಟು. ಇವು ಎರಡು ಸುತ್ತುಗಳಲ್ಲಿ ಜೋಡಣೆಗೊಂಡಿದ್ದು ಒಂದೊಂದು ಸುತ್ತಿನಲ್ಲಿ ಮೂರು ಭಾಗಗಳಿವೆ. ಹೊರಸುತ್ತಿನ ದಳಗಳು ಹಸಿರು ಬಣ್ಣದವು. ಒಳಸುತ್ತಿನವು ನೀಲಿ, ಬಿಳುಪು ಅಥವಾ ನಸುಗೆಂಪು ಬಣ್ಣದವು. ಹೂವಿನಲ್ಲಿ ಸಾಮಾನ್ಯವಾಗಿ 6 ಕೇಸರಗಳಿವೆ. ಒಂದೊಂದು ವಲಯದಲ್ಲಿ ಮೂರು ಮೂರರಂತೆ ಎರಡು ವಲಯಗಳಲ್ಲಿ ಜೋಡಣೆಯಾಗಿವೆ. ಸಾಧಾರಣವಾಗಿ ಎಲ್ಲ ಕೇಸರಗಳೂ ಫಲಕಾರಿಯಾಗಿರುವುದುಂಟು. ಆದರೆ ಕೆಲವು ಸಾರಿ 3 ಕೇಸರಗಳೂ ಫಲಕಾರಿಯಾಗಿದ್ದು, ಉಳಿದ ಮೂರು ಬರಡಾಗಿರುತ್ತವೆ. ಅಪರೂಪಕ್ಕೆ ಒಂದೇ ಒಂದು ಕೇಸರ ಮಾತ್ರ ಫಲಕಾರಿಯಾಗಿರುವುದೂ ಉಂಟು. ಕೇಸರ ತಂತುವಿಗೆ (ದಂಡ) ಅನೇಕ ವೇಳೆ ರೋಮಮಯವಾದ ಮಣಿಯಂಥ ಉಪಾಂಗಗಳ (ಅಪೆಂಡೇಜ್) ಬೆಳೆವಣಿಗೆಗಳಿರುತ್ತವೆ. ಪರಾಗಕೋಶಗಳು ಎರಡು. ಇವು ಬಲಿತಾಗ ಅವುಗಳ ತುದಿಯಲ್ಲಿರುವ ರಂಧ್ರದಿಂದಲೋ ಅಥವಾ ಉದ್ದುದ್ದಕ್ಕೆ ಬಿರಿದೋ ಪರಾಗವನ್ನು ಹೊರಚೆಲ್ಲುತ್ತವೆ. ಅಂಡಾಶಯ ಮೂರು ಕಾರ್ಪೆಲುಗಳಿಂದಾದ ಸಂಯುಕ್ತ ಮಾದರಿಯದು. ಕೆಲವು ವೇಳೆ ಒಂದೇ ಕಾರ್ಪೆಲಿರುವುದೂ ಉಂಟು. ಉಚ್ಚಸ್ಥಾನದ ಇದರಲ್ಲಿ ಮೂರು ಕೋಣೆಗಳಿವೆ. ಅಪರೂಪಕ್ಕೆ ಎರಡೇ ಕೋಣೆಗಳಿರಬಹುದು. ಒಂದೊಂದು ಕೋಣೆಯಲ್ಲೂ ಹಲವಾರು ಅಂಡಕಗಳಿವೆ. ಶಲಾಕೆ ಸರಳರೂಪದ್ದು. ಶಲಾಕಾಗ್ರ 3 ಭಾಗಗಳಾಗಿ ಒಡೆದಿದೆ.
ಫಲ ಒಡೆಯುವ ಅಥವಾ ಒಡೆಯದಿರುವ ಸಂಪುಟ (ಕ್ಯಾಪ್ಸ್ಯುಲ್) ಮಾದರಿಯದು. ಕೆಲವೊಮ್ಮೆ ಫಲದ ಸುತ್ತ ರಸಭರಿತವಾದ ಪುಷ್ಪಪತ್ರಗಳಿರುವುದುಂಟು. ಬೀಜಗಳು ಅನೇಕ. ಎಲ್ಲವೂ ಭ್ರೂಣಾಹಾರಪೂರಿತ.
## ಪ್ರಭೇದಗಳು
ಕನ್ನೆಗಿಡದ ಕುಟುಂಬದ ಕೆಲವು ಮುಖ್ಯ ಪ್ರಭೇದಗಳು ಇವು : *ಕಮಲೈನ ಕಮ್ಯೂನಿಸ್* (ಕನ್ನೆಸೊಪ್ಪು, ಗುಬ್ಬಚ್ಚಿಬಾಳೆ), *ಕಮಲೈನ ಒಬ್ಲಿಕ* (ಕಲ್ಡಾಳು), *ಕಮಲೈನ ಸ್ಯಾಲಿಸಿಪೋಲಿಯ*, *ಏನಯಿಲಿಮ ನ್ಯೂಡಿಪ್ಲೋರಮ್* (ನೆಲಚೇಳು ಸೊಪ್ಪು). ರಿ*ಯೋ ಡಿಸ್ಕಲರ್*, *ಟ್ರಾಡೆಸ್ಕ್ಯಾನ್ಯಿಯ ಡಿಸ್ಕಲರ್* ಮತ್ತು *ಸೈನೋಟಿಸ್ ಅಕ್ಸಿಲ್ಯಾರಿಸ್*.
## ಉಪಯೋಗಗಳು
ಆರ್ಥಿಕವಾಗಿ ಈ ಕುಟುಂಬದ ಸಸ್ಯಗಳೇನೂ ಅಷ್ಟೊಂದು ಉಪಯುಕ್ತವಾಗಿಲ್ಲ. 8-10 ಜಾತಿಗಿಡಗಳನ್ನು ಅಲಂಕಾರದ ಸಸ್ಯಗಳಾಗಿ ತೋಟಗಳಲ್ಲಿ ಬೆಳೆಸುತ್ತಾರೆ.

ವರ್ಗ:ಸಸ್ಯ ಕುಟುಂಬಗಳು
ವರ್ಗ:ಸಸ್ಯಶಾಸ್ತ್ರ
ವರ್ಗ:ಸಸ್ಯಗಳು
ಸೋರಿಯಾಸಿಸ್

**ಸೋರಿಯಾಸಿಸ್** ಅಸಹಜ ಚರ್ಮದ ತೇಪೆ ಮೂಲಕ ಗುರುತಿಸಲ್ಪಡುವ ಒಂದು ದೀರ್ಘಕಾಲೀನ ಸ್ವರಕ್ಷಿತ (ಆಟೋ-ಇಮ್ಯೂನ್) ರೋಗ. ಈ ಚರ್ಮದ ತೇಪೆಗಳು ವಿಶಿಷ್ಟವಾಗಿ ಕೆಂಪು ನವೆ, ಮತ್ತು ಚರ್ಮದ ಚಕ್ಕೆಗಳಂತೆ ಇರುತ್ತವೆ.  ಇದರ ತೀವ್ರತೆ ಸಣ್ಣದಾಗಿ ಸ್ಥಳೀಯವಾಗಿಯಾದರೂ ಇರಬಹುದು ಅಥವಾ ದೇಹ ವ್ಯಾಪ್ತಿ ಕೂಡ ಇರಬಹುದು. ಚರ್ಮದ ಗಾಯ ಕೋಈಬ್ನೆರ್ ವಿದ್ಯಮಾನದ ಪ್ರಕಾರ ಒಂದು ಸ್ಪಾಟ್ ಅಥವಾ ಸ್ಥಳದಿಂದ  ಸೋರಿಯಾಟಿಕ್ ಚರ್ಮವು ಪ್ರಚೋದಿಸಬಹುದು.

ಚರ್ಮದ ಮೇಲ್ಮೈನಾ  ದದ್ದುಗಳು ಉಂಟಾಗಲು ಈ ತೇಪೆಗಳು ಕಾರಣವಾಗಿರುತ್ತದೆ.  ಹೊರಚರ್ಮದ ಚರ್ಮದ ಕೋಶಗಳ ತ್ವರಿತ ಅಸಹಜ ಬೆಳವಣಿಗೆ ಇಂದ ಇವು ರಚನೆಯಾಗುತ್ತವೆ. ಹೆಚ್ಚು ಪೀಡಿತ ಪ್ರದೇಶಗಳೆಂದರೆ ಮೊಣಕೈಗಳು, ಕೈ, ಪಾದ, ಮಂಡಿ, ಬೆನ್ನು ಮತ್ತು ನೆತ್ತಿ. ಈ ತೇಪೆಗಳು ಸಣ್ಣ ಅಥವಾ ದೊಡ್ಡ ಮತ್ತು ಯಾವುದೇ ಆಕಾರದಲ್ಲಿ ಇರಬಹುದು ಮತ್ತು ಅದರ ಅಂಚುಗಳು ಮಾತ್ರ ಗುರುತಿಸಲ್ಪಡಬಹುದಾದ ರೀತಿಯಲ್ಲಿ ಮೂಡಿರುತ್ತದೆ -  ಕೆಲವು ಪ್ರದೇಶಗಳಲ್ಲಿ ಚಿಪ್ಪುಗಳುಳ್ಳ ಮತ್ತು ಕೆಂಪು ಛಾಯೆಗಳನ್ನುಒಳಗೊಂಡಂತೆ ಕಾಣುತ್ತವೆ.

## ಯಾರಿಗೆ ಹಾನಿಯನ್ನುಂಟುಮಾಡಬಹುದು?
ಎರಡೂ ಲಿಂಗಗಳ ವಯಸ್ಕರು ಸಾಮಾನ್ಯವಾಗಿ ಸೋರಿಯಾಸಿಸ್ ಪರಿಣಾಮ ಅನುಭವಿಸುತ್ತಾರೆ, ಆದರೆ ಹದಿಹರೆಯದ ಮತ್ತು ಮಕ್ಕಳು ಸಹ ಅದನ್ನು ಪಡೆಯಲು ಸಾಧ್ಯವಿದೆ. ಸೋರಿಯಾಸಿಸ್ ಪ್ರಪಂಚದ ಜನಸಂಖ್ಯೆಯಲ್ಲಿ ಸುಮಾರು 2-3% ರಷ್ಟು ಜನರಲ್ಲಿ ಕಾಣಿಸಿಕೊಳ್ಳುತ್ತದೆ. ಅರವತ್ತರ ಮತ್ತು ಎಪ್ಪತ್ತರ ಆಸುಪಾಸಿನವರಲ್ಲಿ ಮತ್ತು ಯುವಕರಲ್ಲಿ ಸೋರಿಯಾಸಿಸ್ ಉಂಟಾಗುತ್ತದೆ, ಆದರೆ ವ್ಯಕ್ತಿಯ ಜೀವಿತಾವದಿಯಲ್ಲಿ ಯಾವಾಗ ಸೋರಿಯಾಸಿಸ್ ಬೆಳೆಸಿಕೊಳ್ಳಬಹುದು ಎಂದು ಊಹಿಸಲು ಕಷ್ಟ. ಇದು ಸಾಂಕ್ರಾಮಿಕವಲ್ಲ - ಇದನ್ನು ಮುಟ್ಟುವುದರಿಂದ ದೇಹದ ಮತ್ತೊಂದು ಭಾಗಕ್ಕೆ ಅಥವಾ ಮತ್ತೊಬ್ಬ ಮನುಷ್ಯನಿಗೆ ಹರಡುವುದಿಲ್ಲ.

## ಸೋರಿಯಾಸಿಸ್ ಕಾರಣಗಳು
ಸೋರಿಯಾಸಿಸ್ ಕಾರಣಗಳು ಆನುವಂಶಿಕ  ರೋಗ. ಇತ್ತೀಚೆಗೆ ನಡೆಸಿದ ಸಂಶೋಧನೆ ಪ್ರಕಾರ ಸೋರಿಯಾಸಿಸ್ ಸ್ವರಕ್ಷಿತ(ಆಟೋ-ಇಮ್ಯೂನ್) ರೋಗ ಎಂದು ತೋರಿಸುತ್ತದೆ. ಇದು ಅಸಹಜವಾಗಿ ಸಕ್ರಿಯಗೊಳ್ಳುವ ಟ್- ಜೀವಕೋಶಗಳು ಕೆಂಪು ಮತ್ತು ಫ್ಲಾಕಿ ಚರ್ಮದ ತೇಪೆಗಳನ್ನು ಉಂಟುಮಾಡುತ್ತದೆ ಎಂದು ಹೇಳಾಗಿದೆ. ಕೌಟುಂಬಿಕ ಇತಿಹಾಸ ಆರಂಭದಲ್ಲಿ ಆರಂಭವಾಗುವ ಪ್‌ಸೋರಿಯಾಸಿಸ್‌ನ ವಿಶೇಷ ಬಲವಾದ ಅಂಶವಾಗಿದೆ. ಅಂಕಿಅಂಶಗಳ ಒಂದು ಮೂಲ, ಇಬ್ಬರು ಪೋಷಕರು ಸೋರಿಯಾಸಿಸ್ ಹೊಂದಿದ್ದಾರೆ ಸೋರಿಯಾಸಿಸ್ ಪಡೆಯುವಲ್ಲಿ ಅಪಾಯವನ್ನು ಸುಮಾರು 65% ನಷ್ಟು ಮತ್ತು ಒಬ್ಬರು ಹೊಂದಿದ್ದಾರೆ 28%ನಷ್ಟು  ಎಂದು ತೋರಿಸುತ್ತದೆ.

## ಸಂಭಾವ್ಯ ಪ್ರಚೋದಕಗಳು
ಸೋರಿಯಾಸಿಸ್ ಭೇದಿಸಿ ತೇಪೆಗಳನ್ನು ಉಂಟುಮಾಡುವ ಶಕ್ಯ ಪ್ರಚೋದಕಗಳು ಸಾಕಷ್ಟು ಮತ್ತು ಭಿನ್ನವಾಗಿರುತ್ತದೆ. ಡಯಟ್ ಸೋರಿಯಾಸಿಸ್ ಮೇಲೆ ಯಾವುದೇ ಪರಿಣಾಮ ಹೊಂದಿಲ್ಲ. ಕೆಳಗಿನ ಕೆಲವು ಪ್ರಚೋದಕಗಳು ಸೋರಿಯಾಸಿಸ್  ಹೊಸದಾಗಿ ಆರಂಭವಾಗುವುದಕ್ಕೆ ಕಾರಣವಾಗಬಹುದು ಅಥವಾ ಅಸ್ತಿತ್ವದಲ್ಲಿರುವ  ಸಣ್ಣ ತೆಪೆಯನ್ನು ಭುಗಿಲ ಎಬ್ಬಿಸಬಹುದು  -

* ಆಲ್ಕೊಹಾಲ್
* ಧೂಮಪಾನ (ವಿಶೇಷವಾಗಿ ಮಹಿಳೆಯರಲ್ಲಿ)
* ಒತ್ತಡ
* ಕೆಲವು ಔಷಧಗಳು 
* ಎಚ್ಐವಿ 
* ಪ್ರಬಲ ಸೂರ್ಯನ 
* ಗರ್ಭಧಾರಣೆ (ವಿಶೇಷವಾಗಿ ಪ್ರಸವದ ನಂತರ)
* ಗಂಟಲು ಸೋಂಕಿನಿಂದ 
* ಟ್ರಾಮಾ / ಗಾಯ

## ಸೋರಿಯಾಸಿಸ್ ವಿಧಗಳು
ಸೋರಿಯಾಸಿಸ್ ಕೆಲವು ಸಾಮಾನ್ಯವಾಗಿ ಕಾಣಬಹುದಾದ ವಿಧಗಳು

* ಏರಿಥ್ರೋಡರ್ಮಿಕ್ ( ಎಕ್ಸ್‌ಫೊಲೀಯೇಟಿವ್ ಸೋರಿಯಾಸಿಸ್ ಎಂದು ಸಹ ಕರೆಯಲಾಗುತ್ತದೆ) 
* ಗುಟ್ತತೆ 
* ವಿಲೋಮ ( ಫ್ಲೆಯೇಯೂರಲ್ ಸೋರಿಯಾಸಿಸ್ / ಇಂಟೆರ್‌ತೃೀಗೀಣೌಸ್ ಸೋರಿಯಾಸಿಸ್ ಎಂದು ಸಹ ಕರೆಯಲಾಗುತ್ತದೆ)  
* ಪದಕ (ಸಹ ಸೋರಿಯಾಸಿಸ್ ವಲ್ಗ್ಯಾರಿಸ್ ಎಂದು ಕರೆಯಲಾಗುತ್ತದೆ)  
* ಪುಸ್ತೂಲರ್ ಸೋರಿಯಾಸಿಸ್

ರೋಗ ಖಚಿತಪಡಿಸಲು ವಿಶೇಷ ರೋಗನಿರ್ಣಯ ಪರೀಕ್ಷೆಗಳನ್ನು ಅಥವಾ ರೋಗನಿರ್ಣಯಕ್ಕೆ ಸಂಬಂಧಿಸಿದಂತೆ ಪರೀಕ್ಷೆಗಳ ಅಗತ್ಯವಿರುವುದಿಲ್ಲ. ಸಾಮಾನ್ಯವಾಗಿ ವೈದ್ಯರು / ಚರ್ಮರೋಗ ತೇಪೆಗಳೊಂದಿಗೆ, ನೆತ್ತಿ, ಚರ್ಮ ಮತ್ತು ಉಗುರುಗಳ ಒಂದು ನೋಟದಿಂದ ರೋಗ ಖಚಿತಪಡಿಸಾಲಾಗುತ್ತದೆ.

## ಪೂರ್ವಸೂಚನೆ
ಸೋರಿಯಾಸಿಸ್ ತ್ವಚೆಗೆ ಯಾವುದೇ ಯಾವುದೇ ಚಿಕಿತ್ಸೆ ಇರುವುದಿಲ್ಲ, ರೋಗ ನಿಯಂತ್ರಣಕ್ಕೆ ತ್ವಚೆಯ ರಕ್ಷಣೆ ಮೊದಲ ಆದ್ಯತೆ ಪಡೆಯುತ್ತದೆ. ಸೋರಿಯಾಸಿಸ್ ಒಂದು ಜೀವಮಾನದ ಸ್ಥಿತಿ, ಮತ್ತು ಇದಕ್ಕೆ ಒಂದು ಜೀವಮಾನಡಾ ಪೂರ್ತಾ ಚಿಕಿತ್ಸೆಯ ಅಗತ್ಯವಿದೆ. ಸೋರಿಯಾಸಿಸ್ ಇಂದ ಸಾಮಾಜಿಕ ಮುಜುಗರಕ್ಕೊಳಗಾಗುವ ಜನರು ಹೆಚ್ಚು, ಆದರೆ ಇದು ತುಲನಾತ್ಮಕವಾಗಿ ಹಾನಿಕಾರಕವಲ್ಲ. ಇದರ ವಿರುದ್ಧ ಪೂರ್ವಾಗ್ರಹದಿಂದ, ರೋಗಿಯ ಜೀವನ ಗುಣಮಟ್ಟ ನರಳುತ್ತದೆ. ಸೋರಿಯಾಸಿಸ್ ಮತ್ತು ಅದರ ಪ್ರಚೋದಕಗಳ ಬಗ್ಗೆ ಸಾರ್ವಜನಿಕ ಶಿಕ್ಷಣ ಅತ್ಯಗತ್ಯ.

## ಉಲ್ಲೇಖಗಳು
## ಉಲ್ಲೇಖಗಳು
ಎಚ್. ಜಿ ಗೋವಿಂದೇಗೌಡ

'ಮಲೆನಾಡ ಗಾಂಧಿ' ಎಂದೇ ಪ್ರಸಿದ್ಧರಾಗಿದ್ದ ಎಚ್ ಜಿ ಗೋವಿಂದೇಗೌಡರು ಕರ್ನಾಟಕ ಸರ್ಕಾರದ ಶಿಕ್ಷಣ ಮಂತ್ರಿಗಳಾಗಿ ಹೆಸರು ಮಾಡಿದವರು. ಅವರ ಅಧಿಕಾರಾವಧಿಯಲ್ಲಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿದರು. 1999ರಲ್ಲಿ ರಾಜಕೀಯ ನಿವೃತ್ತಿ ಹೊಂದಿದರು. 
## ಜನನ 
ಎಚ್. ಜಿ. ಗೋವಿಂದೇಗೌಡರು ಚಿಕ್ಕಮಗಳೂರು ಜಿಲ್ಲೆಯ ಎನ್.ಆರ್.ಪುರ ತಾಲ್ಲೂಕಿನ ಕಾನೂರು ಗ್ರಾಮದ ಹಿಣಚಿಯಲ್ಲಿ 1926 ಮೇ 26ರಂದು ಜನಿಸಿದರು.

## ವೈವಾಹಿಕ ಬದುಕು 
ಅವರಿಗೆ ಐದು ಜನ ಹೆಣ್ಣು ಮಕ್ಕಳೂ, ಓರ್ವ ಪುತ್ರನೂ ಇದ್ದಾರೆ.
## ಸಾಧನೆ 
ಸ್ವಾತಂತ್ರ್ಯ ಹೋರಾಟದಲ್ಲಿ ಭಾಗವಹಿಸಿದ್ದ ಗೋವಿಂದೇಗೌಡರು ಕರ್ನಾಟಕದ ಶಿಕ್ಷಣ ಮಂತ್ರಿಯಾಗಿ ಒಂದು ಲಕ್ಷದ ಐದು ಸಾವಿರ ಶಿಕ್ಷಕರನ್ನು ನೇಮಿಸಿ ದಾಖಲೆಗೈದಿದ್ದಾರೆ. ಶಿಕ್ಷಕ ಹುದ್ದೆಯ ನೇಮಕಾತಿಯಲ್ಲಿ ಮಹಿಳೆಯರಿಗೆ ಶೇ.50 ಮೀಸಲಾತಿ ಕಲ್ಪಿಸಿದ ಹೆಗ್ಗಳಿಕೆಯೂ ಅವರಿಗಿದೆ.
## ಮರಣ 
ಗೋವಿಂದೇಗೌಡರು  ಚಿಕ್ಕಮಗಳೂರು ಜಿಲ್ಲೆ ಕೊಪ್ಪ ತಾಲ್ಲೂಕಿನ ಗುಣವಂತೆ ರಸ್ತೆಯ ನಿವಾಸದಲ್ಲಿ 2016 ಜನವರಿ 6ರಂದು ನಿಧನರಾದರು.

## ಉಲ್ಲೇಖಗಳು
ಕಕೇಸಿಯನ್ ಭಾಷಾ ಪರಿವಾರ

**ಕಕೇಸಿಯನ್ ಭಾಷಾ ಪರಿವಾರ** ಕಪ್ಪು ಸಮುದ್ರ ಮತ್ತು ಕ್ಯಾಸ್ಪಿಯನ್ ಸಮುದ್ರಗಳ ಮಧ್ಯ ಭಾಗದಲ್ಲಿ ಇರುವ ಬಹು ವಿಶಾಲವಾದ ಕಕೇಸಿಯ ಪ್ರದೇಶದಲ್ಲಿ ವಾಸಿಸುವ ಜನ ಆಡುತ್ತಿರುವ ವಿವಿಧ ಭಾಷೆಗಳ ಒಂದು ಸಮೂಹ.
## ಪ್ರದೇಶ
ಈ ಭಾಷಾಕ್ಷೇತ್ರ ರಷ್ಯದ ದಕ್ಷಿಣದಲ್ಲಿ ಕಕೇಸಿಯನ್ ಭೂಸಂಧಿಯಿಂದ ಮೊದಲಾಗಿ   ಟರ್ಕಿ ಮತ್ತು ಇರಾನ್ ದೇಶಗಳವರೆಗೂ ಹರಡಿಕೊಂಡಿದೆ. ಈ ವಿಶಾಲವಾದ ಭೂಪ್ರದೇಶದಲ್ಲಿ ಸು. 40 ಲಕ್ಷಕ್ಕೂ ಹೆಚ್ಚು ಜನ ಈ ಭಾಷೆಗಳನ್ನು ಬಳಸುತ್ತಿದ್ದಾರೆ. ಈ ಭಾಷಾಪರಿವಾರಕ್ಕೆ ಸೇರಿದ ಹೆಚ್ಚು ಉಪಭಾಷೆಗಳು ಕಾಕಸಸ್ ಪರ್ವತದ ಸುತ್ತಮುತ್ತಲ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತವೆ. ಈ ಎಲ್ಲ ಭಾಷೆ ಮತ್ತು ಉಪಭಾಷೆಗಳನ್ನು ಅಧ್ಯಯನ ಮಾಡಲು ಹೊರಟಾಗ ಅವು ಪರಸ್ಪರ ಭಿನ್ನ ಭಿನ್ನವಾಗಿಯೇ ಕಂಡುಬಂದಿವೆ. ಈ ಕಾರಣಗಳಿಂದಾಗಿ ಇವು ವಿಶ್ವದ ಯಾವ ಭಾಷಾ ಪರಿವಾರಕ್ಕೂ ಸೇರದೆ ಒಂದು ಸ್ವತಂತ್ರಭಾಷಾ ಪರಿವಾರವಾಗಿಯೇ ಉಳಿದಿವೆ. ಇವು ಪ್ರಾಚೀನ ಮೆಡಿಟರೇನಿಯನ್ ಭಾಷೆಗಳ ಪಳೆಯುಳಿಕೆಗಳಿಂದ ವಿಕಾಸಗೊಂಡ ಭಾಷೆಗಳಿರಬೇಕೆಂದು ಕೆಲವು ವಿದ್ವಾಂಸರ ಅಭಿಪ್ರಾಯ. ಹೆಚ್ಚಿನ ವಿಚಾರಗಳನ್ನು ತಿಳಿಯಲು ಸಾಕಷ್ಟು ಪುರಾವೆಗಳಿಲ್ಲದೆ ಇವು ಇನ್ನೂ ಅಸ್ಪಷ್ಟವಾಗಿಯೇ ಉಳಿದಿವೆ. ಈ ಬಗ್ಗೆ ಇನ್ನೂ ಸಂಶೋಧನೆ ನಡೆಯಬೇಕಾಗಿದೆ.
## ವರ್ಗೀಕರಣ
ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಭಾಷೆಗಳನ್ನು ಮುಖ್ಯವಾಗಿ ಮೂರು ವರ್ಗಗಳನ್ನಾಗಿ ವಿಂಗಡಿಸಬಹುದು:
# ಪೂರ್ವ ಕಕೇಸಿಯನ್ ಭಾಷಾವರ್ಗ: (1) ಚೆಚೆನ್ (2) ಅಮ್ರೊ-ಅಂದಿ (3) ದರ್ಘಿ (4) ಸಮುರ್ (5) ಲಕ್ ಅಥವಾ ಕಸಿ-ಕುಮುಕ್ (6) ಅರ್ತ್ಜಿ (7) ಹಿನುಲುಘ್ (8) ಉದಿ ಎಂಬ ಎಂಟು ಭಾಷಾಶಾಖೆಗಳು ಸೇರಿವೆ.
# ಪಶ್ಚಿಮ ಕಕೇಸಿಯನ್ ಭಾಷಾವರ್ಗ: (1) ಅಭಜóó (2) ಉಭಿಕ್ (3) ಅದಿಘೆ ಎಂಬ ಮೂರು ಭಾಷಾ ಶಾಖೆಗಳು ಸೇರಿವೆ.
# ದಕ್ಷಿಣ ಕಕೇಸಿಯನ್ ಭಾಷಾವರ್ಗ: (1) ಜಾರ್ಜಿಯಸ್ (2) ಮಿಂಗ್ರೆಲಿಯನ್ ಮತ್ತು ಲeóï (3) ಸ್ವನೇತಿಯನ್ ಎಂಬ ಭಾಷಾಶಾಖೆಗಳು ಸೇರಿವೆ.

ಈ ಭಾಷಾರ್ಗೀಕರಣವನ್ನು ಸಮರ್ಪಕ ಹಾಗೂ ಪರಿಪುರ್ಣ ಎಂದು ಒಪ್ಪದ ಕೆಲವು ವಿದ್ವಾಂಸರು ಈ ವರ್ಗದ ಕೆಲವು ಭಾಷೆಗಳನ್ನು ಆಳವಾಗಿ ಅಧ್ಯಯನ ಮಾಡಿ ಅವುಗಳಲ್ಲಿ ಮುಖ್ಯವಾಗಿ ಕಂಡುಬರಬಹುದಾದ ಸಾಮ್ಯಗಳನ್ನು ಆಧಾರವಾಗಿರಿಸಿಕೊಂಡು ಅವನ್ನು ಮತ್ತೆ ವರ್ಗೀಕರಿಸತೊಡಗಿದರು. ಪೂರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳಲ್ಲಿ ಸಾಕಷ್ಟು ಸಾಮ್ಯ ಕಂಡು ಬಂದ ಕಾರಣದಿಂದ ಅವನ್ನು ಒಟ್ಟುಗೂಡಿಸಿ ಉತ್ತರ ಕಕೇಸಿಯನ್ ಭಾಷಾವರ್ಗವೆಂದು ಕರೆದರು. ಅಂದಿನಿಂದ ಈ ಕಕೇಸಿಯನ್ ಭಾಷಾಪರಿವಾರಕ್ಕೆ ಸೇರಿದ ಎಲ್ಲ ಭಾಷೆಗಳನ್ನೂ ಉತ್ತರ ಮತ್ತು ದಕ್ಷಿಣ ಕಕೇಸಿಯನ್ ಭಾಷಾವರ್ಗಗಳೆಂದು ಕರೆಯುವುದು ರೂಢಿಗೆ ಬಂತು. ಉತ್ತರ ಕಕೇಸಿಯನ್ ಭಾಷೆಗಳಾದ ಪುರ್ವ ಮತ್ತು ಪಶ್ಚಿಮ ಕಕೇಸಿಯನ್ ಭಾಷೆಗಳು ದಕ್ಷಿಣ ಕಾಕೇಸಿಯನ್ ಭಾಷೆಗಳೊಡನೆ ಹೋಲಿಸಿದಾಗ ಪರಸ್ಪರ ಭಿನ್ನವಾಗಿಯೇ ಕಂಡುಬರುತ್ತವೆ. 
## ಬಾಹ್ಯ ಸಂಪರ್ಕಗಳು
*Caucasian Languages (North and South) Academic Mailing List , run by the Ravenscraig Press
*Map of the Languages of the Caucasus
*TITUS: Caucasian languages map by Jost Gippert& projects Armazi& Ecling
*CIA ethnolinguistic map
*language-family map by Matthew Dryer

*Caucausian section of the Red Book of the Peoples of the Russian Empire
*The Iberian-Caucasian Connection in a Typological Perspective – An in-depth linguistic study of Basque, Georgian, and other ergative languages, concluding that the similarities are not strong enough to prove a genetic link.
*Atlas of the Caucasian Languages with very detailed Language Guide (by Yuri B. Koryakov) 
*Comparative Notes on Hurro-Urartian, Northern Caucasian and Indo-European  by V. V. Ivanov

ವರ್ಗ:ಭಾಷೆ
ವರ್ಗ:ಭಾಷೆಗಳು
ಕುಫಿ ಲಿಪಿ

**ಕುಫಿ ಲಿಪಿ**ಒಂದು ವಿಶೇಷ ರೀತಿಯ ಅರಬ್ಬೀ ಲಿಪಿ. ಇದು ಹಳೆಯ ನಬತೀಯ ಲಿಪಿಯಿಂದ, ಪಶ್ಚಿಮ ಏಷ್ಯದಲ್ಲಿ ಇಸ್ಲಾಂ ಸಂಸ್ಕ್ರತಿಯ ಕೇಂದ್ರಗಳಾಗಿದ್ದ ಕುಫ ಮತ್ತು ಬಸ್ರಾಗಳಲ್ಲಿ ಸು. 7ನೆಯ ಶತಮಾನದ ಕೊನೆಯಲ್ಲಿ ಬೆಳೆಯಿತು. ಇದರ ಮುಖ್ಯ ಕೇಂದ್ರ ಕುಫ ಆದ್ದರಿಂದ ಈ ಲಿಪಿಗೆ ಕುಫಿ ಎಂಬ ಹೆಸರು ಬಂದಿದೆ.

## ಲಕ್ಷಣಗಳು
ಅಕ್ಷರಗಳು ಗುಚ್ಚಾಗಿ ನೇರ ದಪ್ಪ ಗೆರೆಗಳಿಂದ ಕೂಡಿರುತ್ತವೆ. ಇವು ಸುಂದರವಾಗಿದ್ದು, ಕಲ್ಲು ಮತ್ತು ಲೋಹಗಳ ಮೇಲೆ ಇವನ್ನು ಅಲಂಕಾರವಾಗಿ ಮೂಡಿಸುವುದು ಸುಲಭವಾದ್ದರಿಂದ, ಕುಫಿ ಲೇಖಗಳು ಹೆಚ್ಚಾಗಿ ಇಸ್ಲಾಮೀ ನಾಣ್ಯಗಳ ಮತ್ತು ಸ್ಮಾರಕಗಳ ಮೇಲೆ ಕಂಡುಬರುತ್ತವೆ. ಕಾಲಕ್ರಮೇಣ ಈ ಲಿಪಿ ಪವಿತ್ರವೆಂಬ ಭಾವನೆ ಬೆಳೆದದ್ದರಿಂದ ಕುರಾನ್ ಕೊರಾನಿನ ಅನೇಕ ಹಸ್ತಪ್ರತಿಗಳಲ್ಲಿ ಈ ಲಿಪಿಯನ್ನೇ ಬಳಸಿರುವುದು ಕಂಡುಬರುತ್ತದೆ. ಭಾರತದಲ್ಲಿ ದೆಹಲಿ ಮುಂತಾದೆಡೆಗಳಲ್ಲಿದ್ದ ಗುಲಾಮೀ, ಖಿಲ್ಜಿ ಮತ್ತು ಅನಂತರದ ಇಸ್ಲಾಮೀ ಅರಸರ ಕಾಲದ ಸ್ಮಾರಕಗಳಲ್ಲಿ ಈ ಲಿಪಿಯಲ್ಲಿ ಬರೆದ ಶಾಸನಗಳು ದೊರಕಿವೆ.

## ಉಲ್ಲೇಖಗಳು
ವರ್ಗ:ಲಿಪಿಗಳು
ವರ್ಗ:ಭಾಷೆಗಳು
ಕಮರ

**ಕಮರ**ಇದು ಮಧ್ಯಮ ಪ್ರಮಾಣದಿಂದ ದೊಡ್ಡ ಪ್ರಮಾಣದವರೆಗೂ ಬೆಳೆಯುವ ಮರ. ವಾಣಿಜ್ಯ ಪ್ರಪಂಚದಲ್ಲಿ ಇದನ್ನು ಅಂಜನ್ ಎಂದು ಕರೆಯುವರು.
## ವೈಜ್ಞಾನಿಕ ಹೆಸರು
ಫ್ಯಾಂಬೇಸೀ (ಲೆಗ್ಯೂಮಿನೋಸೀ) ಕುಟುಂಬದ ಸೀಸಾಲ್ಪಿನಿಯಾಯ್ಡೀ ಹಾರ್ಡ್‍ವಿಕಿಯ ಬೈನೇಟ ಎಂಬ ವೈಜ್ಞಾನಿಕ ಹೆಸರು ಇದಕ್ಕಿದೆ.ಇದರ ಹೆಸರನ್ನು ಸಸ್ಯ ವಿಜ್ಞಾನಿ ಥಾಮಸ್ ಹಾರ್ಡ್‍ವಿಕ್ ನೆನಪಿಗೆ ಇಡಲಾಗಿದೆ.
## ಲಕ್ಷಣಗಳು
ಎಳೆಯ ಗಿಡದಲ್ಲಿ ಇದರ ಹಂದರ ಶಂಖುವಿನಾಕಾರದಲ್ಲಿದ್ದು ದೊಡ್ಡದಾದಂತೆ ಹರಡಿಕೊಳ್ಳುವುದು. ಎಲೆಗಳು ಗೊರಸಿನಾಕಾರ, ಶುಷ್ಕತೆಯಿರುವ ಪ್ರದೇಶಗಳಲ್ಲಿ ಅಲ್ಲಲ್ಲಿ ಕಂಡುಬರುವುದು. ಚಿತ್ರದುರ್ಗ ಜಿಲ್ಲೆಯ ಕಮರಾಕಾವಲ್ ಇದಕ್ಕೆ ಹೆಸರಾದುದು. ಬೆಂಗಳೂರು, ತುಮಕೂರು, ಕೊಳ್ಳೇಗಾಲ, ಬೆಳಗಾಂವಿ, ಧಾರವಾಡ ಜಿಲ್ಲೆಗಳಲ್ಲೂ ಇದರ ವ್ಯಾಪನೆಯಿದೆ. ದೀರ್ಘಕಾಲದ ಶುಷ್ಕತೆಯನ್ನು ತಡೆದುಕೊಳ್ಳಬಲ್ಲ ಇದರಲ್ಲಿ ಫೆಬ್ರವರಿ-ಮಾರ್ಚ್ ತಿಂಗಳ ಸುಮಾರಿಗೆ ಎಲೆಗಳು ಉದುರಿ ಕೆಂಪು ಛಾಯೆಯ ಹೊಸ ಚಿಗುರು ಏಪ್ರಿಲ್ ತಿಂಗಳಲ್ಲಿ ಬರುವುದು. ಹಳದಿಮಿಶ್ರಿತ ಹಸಿರು ಛಾಯೆಯ ಸಣ್ಣ ಹೂಗೊಂಚಲುಗಳು ಜುಲೈಯಿಂದ ಸೆಪ್ಟೆಂಬರ್ ವರೆಗೂ ಮೂಡಿ, ಕಾಯಿಗಳು ಏಪ್ರಿಲ್ ತಿಂಗಳ ಸುಮಾರಿಗೆ ಬಲಿಯುತ್ತವೆ. ಚಪ್ಪಟೆಯಾದ ಕಾಯಿಗಳು ಗಾಳಿಯಲ್ಲಿ ಸ್ವಲ್ಪ ದೂರ ತೂರಿಹೋಗಬಲ್ಲವು-3-5 ವರ್ಷಗಳಿಗೊಮ್ಮೆ ಹೆಚ್ಚಿನ ಪ್ರಮಾಣದಲ್ಲಿ ಕಾಯಿ ಬಿಟ್ಟು ಮಿಕ್ಕ ವರ್ಷಗಳಲ್ಲಿ ಸಾಧಾರಣವಾಗಿ ಫಲ ಬಿಡುತ್ತದೆ. ಇದರ ಸಸಿಗಳು ಗಟ್ಟಿ ನೆಲದಲ್ಲಿಯೂ ತಾಯಿಬೇರನ್ನು ಆಳವಾಗಿ ಇಳಿಸಬಲ್ಲವು. ಇದರಿಂದಲೇ ಇವು ಶುಷ್ಕತೆಯ ಪ್ರದೇಶಗಳಲ್ಲಿಯೂ ಬೆಳೆಯುವ ಶಕ್ತಿ ಪಡೆದಿರುವುದು. ಬುಡ ಕತ್ತರಿಸಿದಾಗ ಕಾಂಡ ಚಿಗುರದಿದ್ದರೂ ರೆಂಬೆಗಳನ್ನು ಕತ್ತರಿಸಿದರೆ ಚೆನ್ನಾಗಿ ಚಿಗುರುತ್ತದೆ. ದನ, ಮೇಕೆ, ಜಿಂಕೆಗಳಿಗೆ ಇದರ ಎಲೆ ಬಹಳ ಇಷ್ಟ. ಎಳೆಯ ಸಸಿಗಳಿಗೆ ಬೆಂಕಿ ಬಹು ಅಪಾಯಕಾರಿ. ಈ ಸಸ್ಯಗಳ ಸ್ವಾಭಾವಿಕ ಪುನರುತ್ಪತ್ತಿಗೆ ಬೆಂಕಿ, ಜಾನುವಾರುಗಳ ಉಪಟಳ ಹಾಗೂ ಹುಲ್ಲು, ಕಳೆ ಮಾರಕವಾಗಿ ಪರಿಣಮಿಸುತ್ತವೆ. ಆದ್ದರಿಂದ ಬೀಜ ಬಿತ್ತಿ ಬೆಳೆಸುವಾಗ ಎಳೆಯದರಲ್ಲಿ ಬೆಂಕಿ ಜಾನುವಾರುಗಳಿಂದ ಕಾಪಾಡಬೇಕು. ಅರಣ್ಯಶಾಖೆಯವರು ಮೈದಾನಪ್ರದೇಶಗಳಲ್ಲಿ ಬೆಳೆಸುವ ತೋಪುಗಳ ಕಾರ್ಯಕ್ರಮದಲ್ಲಿ ಬಳಸುವ ಮರಗಳಲ್ಲಿ ಇದೂ ಒಂದು ಮುಖ್ಯ ಜಾತಿ.
## ಚೌಬೀನೆ
ಇದರ ಚೌಬೀನೆ ಕೆಂಪುಮಿಶ್ರಿತ ಕಂದುಬಣ್ಣದ್ದು. ಭಾರವಾಗಿಯೂ ಗಡುಸಾಗಿಯೂ ಬಲಯುತವಾಗಿಯೂ ಇರುವುದರಿಂದ ಇದನ್ನು ಹದಮಾಡುವುದು ಕಷ್ಟ. ಹಸಿಯ ಮರವನ್ನೇ ಕೊಯ್ದು ನಿಧಾನವಾಗಿ ಆರಲು ಬಿಡಬೇಕು. ಗೆದ್ದಲು ಹತ್ತುವುದಾಗಲೀ ಕೊಳೆಯುವುದಾಗಲೀ ಬಹು ವಿರಳ.  ಕೊರೆಯುವ ಹುಳುಗಳಿಂದ ಸ್ವಲ್ಪ ಹಾನಿ ಉಂಟು. ಒಣಮರವನ್ನು ಕೊಯ್ಯುವುದು ಕಷ್ಟವಾದರೂ ಹಸಿಯದರಲ್ಲಿ ಮರಗೆಲಸ ಸುಲಭ.
## ಉಪಯೋಗಗಳು
ಗಡುಸು ಮರವಾದುದರಿಂದ ಗಾಡಿಯ ಗುಂಭ, ಒನಕೆ, ನೇಗಿಲು, ಯಂತ್ರಘರ್ಷಣಾ ಭಾಗಗಳಿಗೂ (ಬೇರಿಂಗ್ಸ್‌) ಗಣಿಗಳ ಊರುಗಂಧ ತೊಲೆಗಳು, ನೆಲಹಾಸುಗಳು ಇತ್ಯಾದಿಗಳಿಗೆ ಬಳಸುವರು.
## ಉಲ್ಲೇಖಗಳು
ವರ್ಗ:ಕರ್ನಾಟಕದ ಸಸ್ಯಗಳು
ವರ್ಗ:ಸಸ್ಯಗಳು
ವರ್ಗ:ಮರಗಳು
ಕುಫು

**ಕುಫು**ಕ್ರಿ.ಪೂ.ಸು. 2590-2567,ಈಜಿಪ್ಟಿನ ಇತಿಹಾಸದ ಪ್ರಾರಂಭ ಕಾಲದಲ್ಲಿ ಆಳುತ್ತಿದ್ದ ನಾಲ್ಕನೆಯ ರಾಜವಂಶದ ಎರಡನೆಯ ದೊರೆ ಮತ್ತು ನೈಲ್ ನದೀದಡದಲ್ಲಿ ಬಿಜಾ ಎಂಬಲ್ಲಿರುವ ಜಗತ್ಪ್ರಸಿದ್ಧ ಬೃಹತ್ ಪಿರಮಿಡಿನ ನಿರ್ಮಾತೃ.
## ಕುಟುಂಬ
ಆ ವಂಶದ ಮೂಲಪುರುಷ ಸ್ನೆಫೆರು ಮತ್ತು ರಾಣಿ ಹೆಟಿಫಿರಿಸ್-ಇವರ ಪುತ್ರ. ಪ್ರಾಚೀನರಾಜ್ಯದ ಕಾಲದಲ್ಲಿ ಆಳಿದ ಈಜಿಪ್ಪಿನ ದೊರೆಗಳಲ್ಲೆಲ್ಲ ಅತ್ಯಂತ ಬುದ್ಧಿಶಾಲಿ. ಸಾಹಸಿ ಮತ್ತು ದಕ್ಷನೆಂದು ಹೆಸರಾಗಿದ್ದಾನೆ. ಈತ ಬಹುಶಃ ನಾಲ್ಕು ಬಾರಿ ಮದುವೆಯಾಗಿದ್ದನೆಂದು ತಿಳಿದುಬರುತ್ತದೆ. ಇವರಲ್ಲಿ ಕಡೆಯವಳಾದ ನೆಪೆರ್ಟ್-ಕೌ ಇವನ ಹಿರಿಯ ಸೋದರಿ. ಈಜಿಪ್ಟಿನ ರಾಜಮನೆತನದಲ್ಲಿ ಉತ್ತರಾಧಿಕಾರ ಸ್ತ್ರೀಯರ ಮೂಲಕವಾಗಿದ್ದುದರಿಂದ ರಾಜಕುಮಾರರು ತಮ್ಮ ಸೋದರಿಯರನ್ನು ವಿವಾಹವಾಗುವ ಪದ್ಧತಿ ರೂಢಿಯಲ್ಲಿತ್ತು.
## ಆಡಳಿತ
ಕುಫು ಅನೇಕ ಮತೀಯ ಸುಧಾರಣೆಗಳನ್ನು ಮಾಡಿ ಯಜ್ಞಯಾಗಾದಿಗಳನ್ನು ನಿಲ್ಲಿಸಿದ್ದರಿಂದ ಈಜಿಪ್ಟಿನ ಮತೀಯ ಪಂಡಿತರ ದ್ವೇಷ ಕಟ್ಟಿಕೊಳ್ಳಬೇಕಾಯಿತು. ಕ್ರೂರಿ, ಪಾಷಂಡಿ ಎಂದೆಲ್ಲ ಅವರು ಕುಫುವನ್ನು ಹಿಯ್ಯಾಳಿಸಿದ್ದಾರೆ. ಇದು ಸತ್ಯ ದೂರವೂ ದ್ವೇಷಪೂರಿತವೂ ಅದುದ್ದೆಂದು ಇತಿಹಾಸದ ಪಿತನಾದ ಹಿರಾಡೊಟಸ್ (ಕ್ರಿ.ಪೂ.ಸು. 5ನೆಯ ಶತಮಾನ) ಹೇಳಿದ್ದಾನೆ.
## ಪಿರಮಿಡ್
ಕುಫು ಕಟ್ಟಿಸಿದ ಪಿರಮಿಡ್ ವಿಶ್ವದ ಅತ್ಯಂತ ದೊಡ್ಡ ಕಟ್ಟಡ. 13 ಎಕರೆ ಭೂಮಿಯನ್ನು ಅವರಿಸಿಕೊಂಡಿರುವ ಈ ಕಟ್ಟಡಕ್ಕೆ 25,00,000 ಕಲ್ಲುಗಳನ್ನು ಬಳಸಲಾಗಿದೆ. ಇವುಗಳಲ್ಲಿ ಯಾವುದೂ 2 ಟನ್‍ಗಳಿಗಿಂತ ಕಡಿಮೆ ತೂಕವಿಲ್ಲ. ಕೆಲವು 15 ಟನ್‍ಗಳಷ್ಟು ತೂಕವಾಗಿವೆ. ಅಡಿಪಾಯದ ಉದ್ದ 775', ಎತ್ತರ 450'. ಈ ಭಾರವಾದ ಕಲ್ಲುಗಳನು ದಿಮ್ಮಿಗಳ ಸಹಾಯದಿಂದ ಸಾಗಿಸಲಾಗುತ್ತಿತ್ತಂತೆ. ನೈಲ್ ನದಿಯ ಪ್ರವಾಹದ ಕಾಲದಲ್ಲಿ ಕೆಲಸವಿಲ್ಲದಿದ್ದ ಲಕ್ಷಾಂತರ ವ್ಯವಸಾಯಗಾರರನ್ನು ಉಪಯೋಗಿಸಿಕೊಂಡು 20 ವರ್ಷಗಳ ದೀರ್ಘ ಅವಧಿಯಲ್ಲಿ ಇದನ್ನು ಕಟ್ಟಿಸಿ ಮುಗಿಸಲಾಯಿತೆಂದು ಹೇಳಲಾಗಿದೆ.

ಭೂಕಕ್ಷೆಯ ಸಮೀಪ ಇರುವ ಒಂದು ಕ್ಷುದ್ರ ಗ್ರಹಕ್ಕೆ *೩೩೬೨ ಕುಫು* ಎಂದು ಹೆಸರು ಇಡಲಾಗಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Travertine fragment of a small seated statue of Khufu, on display in the Boston museum of fine arts
* Zahi Hawass: Khufu – Builder of the Great Pyramid
* Informations about Khufu and his pyramid
* An early pharaonic harbour on the Red Sea coast
* The Harbor of Khufu on the Red Sea Coast at Wadi al-Jarf
* Un port de la IVe Dynastie au Ouadi al-Jarf

ವರ್ಗ:ಇತಿಹಾಸ
ಕುಬಟೂರು

**ಕುಬಟೂರು**  ಶಿವಮೊಗ್ಗ ಜಿಲ್ಲೆಯ ಶಿಕಾರಿಪುರ ತಾಲ್ಲೂಕಿನಲ್ಲಿ ಶಿರಾಳ ಕೊಪ್ಪದಿಂದ 6 ಮೈ. ಉತ್ತರಕ್ಕಿರುವ ಇತಿಹಾಸಪ್ರಸಿದ್ಧ ಗ್ರಾಮ. ಇದು ಚಂದ್ರಹಾಸನ ರಾಜಧಾನಿಯಾಗಿದ್ದ ಕುಂತಳನಗರ ಎಂದು ಸ್ಧಳಪ್ರತೀತಿ. ಶಾಸನಗಳಲ್ಲಿ ಬನವಾಸಿ ಪ್ರಾಂತ್ಯದ ಒಂದು ಮುಖ್ಯ ಸ್ಧಳವಾಗಿತ್ತು.
## ಇತಿಹಾಸ
ಇದರ ಪ್ರಾಚೀನತೆ ರಾಷ್ಟ್ರಕೂಟರ ಆಳ್ವಿಕೆಯ ಕಾಲದಷ್ಟು ಹಿಂದಿನದು. ಇಲ್ಲಿ ಆ ಕಾಲದ ಶಾಸನಗಳಲ್ಲದೆ ಹಲವು ವಾಸ್ತುಕಲಾ ಅವಶೇಷಗಳೂ ಉಳಿದುಬಂದಿವೆ. 
## ವಾಸ್ತು ಶಿಲ್ಪ
ಸು. 8-9ನೆಯ ಶತಮಾನಗಳಲ್ಲಿ ಕಟ್ಟಲಾದ ರಾಮೇಶ್ವರ ದೇವಾಲಯ ಅಂಥ ಕಟ್ಟಡಗಳಲ್ಲೊಂದು; ಗರ್ಭಗೃಹ, ಪ್ರದಕ್ಷಿಣಪಥ ಮತ್ತು ರಂಗಮಂಟಪವಷ್ಟೇ ಇರುವ ಈ ಚಿಕ್ಕಗುಡಿಯ ಒಳಚಾವಣಿಯಲ್ಲಿ ಅಷ್ಟದಿಕ್ವಾಲಕರ ಮತ್ತು ತಾಂಡವಮೂರ್ತಿಯ ವಿಗ್ರಹಗಳೂ ನವರಂಗದಲ್ಲಿ ಸಪ್ತಮಾತೃಕೆಯರು, ಮಹಿಷಾಸುರಮರ್ದಿನಿ ಮುಂತಾದ ವಿಗ್ರಹಗಳೂ ಇವೆ. ಮೋಹಕವಾದ ಈ ಶಿಲ್ಪಗಳೆಲ್ಲ ರಾಷ್ಟ್ರಕೂಟರ ಕಾಲದವು. 1077ರಲ್ಲಿ ಕಟ್ಟಲಾದ ಪಾರ್ಶ್ವನಾಥ ಬಸದಿ ಚಾಳುಕ್ಯ ಶೈಲಿಯ ಸಣ್ಣ ಗುಡಿ; ಇದರಲ್ಲಿಯ ಪಾರ್ಶ್ವನಾಥ ವಿಗ್ರಹ ಒಂದು ಉತ್ತಮ ಕಲಾಕೃತಿ. ಸು. 1100 ರ ಕೈಟಭೇಶ್ವರ ದೇವಾಲಯ ಈ ಊರಿನಲ್ಲಿರುವ ಅತ್ಯಂತ ಭವ್ಯ ಕಟ್ಟಡ. ಗರ್ಭಗೃಹ, ಸುಖನಾಸಿ ಮತ್ತು ಮುಖಮಂಟಪವಿರುವ ಈ ಗುಡಿ ಚಾಳುಕ್ಯ ಶೈಲಿಯ ಅತಿದೊಡ್ಡ ದೇವಾಲಯಗಳಲ್ಲಿ ಒಂದು. ಪರಿಷ್ಕೃತ ತಲವಿನ್ಯಾಸ, ಕಟ್ಟಡದ ವಿವಿಧಾಂಗಗಳ ಸೂಕ್ತಪ್ರಮಾಣ, ಆಕರ್ಷಕ ವಿಮಾನ, ನಾಜೂಕಿನ ಕಂಬಗಳು ಮತ್ತು ಸುಂದರ ಕೆತ್ತನೆ-ಇವುಗಳಿಂದ ಕೂಡಿರುವ ಈ ದೇವಾಲಯ ಕರ್ಣಾಟಕದ ಹಿಂದು ಉತ್ತಮ ವಾಸ್ತುಕೃತಿಯೆಂದು ಪರಿಗಣಿತವಾಗಿದೆ. ಮುಂದೆ ಹೊಯ್ಸಳ ಶೈಲಿಯಲ್ಲಿ ಪ್ರಚಲಿತವಾದ ಹಲವು ವಾಸ್ತುವೈಶಿಷ್ಟ್ಯಗಳ ಮೂಲ ಮಾದರಿಗಳು ಈ ದೇವಾಲಯದಲ್ಲಿವೆಯೆಂಬುದು ಕಲಾಚರಿತ್ರಕಾರರ ಅಭಿಪ್ರಾಯ.

ವರ್ಗ:ಶಿವಮೊಗ್ಗ ಜಿಲ್ಲೆಯ ಪ್ರವಾಸಿ ತಾಣಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ಕುಪ್ಪಿಗಿಡ

**ಕುಪ್ಪಿಗಿಡ** ಉಷ್ಣವಲಯದ ಆಫ್ರಿಕ, ದಕ್ಷಿಣ ಆಫ್ರಿಕ,ಭಾರತ,ಶ್ರೀಲಂಕಾ,ಪಾಕಿಸ್ತಾನ ಮುಂತಾದೆಡೆ ಸಾಮಾನ್ಯವಾಗಿ ಕಂಡು ಬರುವ ಒಂದು ಸಸ್ಯ.
## ವೈಜ್ಞಾನಿಕ ವರ್ಗೀಕರಣ
ಯೂಪೋರ್ಬಿಯೇಸೀ ಕುಟುಂಬಕ್ಕೆ ಸೇರಿದ ಪುಟ್ಟ ಏಕವಾರ್ಷಿಕ ಸಸ್ಯ. ಅಕ್ಯಾಲಿಫ ಇಂಡಿಕ ಎಂಬುದು ಇದರ ವೈಜ್ಞಾನಿಕ ನಾಮ. ಕನ್ನಡದಲ್ಲಿ ತುಪ್ಪಕೀರೆ ಎಂಬ ಹೆಸರೂ ಇದೆ.
ಸಂ: ಹರೀತ ಮಂಜಿರಿ

ಹಿಂ: ಕುಷ್ಡಿ, ಖೋಕಲಿ

ಮ: ಹರಿತ ಮಂಜರಿ, ಖೋಖಲಿ

ಗು: ವಂಚಿಕಾಠೋ

ತೆ: ಕುಪ್ಪಿದೆಟ್ಟು

ತ: ಕುಪ್ಪಿವೇಣಿ

## ಲಕ್ಷಣಗಳು
ಭಾರತದ ಬಯಲುಸೀಮೆಯಲ್ಲೆಲ್ಲ ಇದು ಬಹು ಸಾಮಾನ್ಯವಾಗಿ ಬೆಳೆಯುತ್ತದೆ. ಬೇಸಾಯದ ಭೂಮಿಯಲ್ಲಿ, ರಸ್ತೆಗಳ ಅಕ್ಕಪಕ್ಕದಲ್ಲಿ, ತೋಟಗಳಲ್ಲಿ ಕಳೆಯುವ ಮೂಲಿಕೆ ಸಸ್ಯವಿದು. ಇದರ ಎತ್ತರ ಸುಮಾರು 1'-2'. ಎಲೆಗಳು ಸರಳ, ಪರ್ಯಾಯವಾಗಿ ಜೋಡಣೆಗೊಂಡಿವೆ. ಅವಕ್ಕೆ ಉದ್ದನೆಯ ತೊಟ್ಟಿದೆ. ಎಲೆಗಳ ಅಂಚು ಗರಗಸದಂತೆ, ಹೂಗಳು ಏಕಲಿಂಗಿಗಳು, ಚಿಕ್ಕ ಗಾತ್ರದವು, ಎಲೆಗಳ ಕಂಕುಳಲ್ಲಿ ಹುಟ್ಟುವ ಅಂತ್ಯಾರಂಭಿ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಗಂಡು ಮತ್ತು ಹೆಣ್ಣು ಹೂಗಳೆರಡಲ್ಲೂ 4 ಪತ್ರಗಳಿಂದಾದ ಪುಷ್ಪಪಾತ್ರೆಯಿದೆ, ದಳಗಳಿಲ್ಲ. ಗಂಡುಹೂವಿನಲ್ಲಿ ಬಿಡಿಬಿಡಿಯಾದ 8 ಕೇಸರಗಳೂ ಹೆಣ್ಣುಹೂವಿನಲ್ಲಿ 3 ಕಾರ್ಪೆಲ್ಗಳಿಂದ ಕೂಡಿದ ಉಚ್ಚಸ್ಧಾನದ ಅಂಡಾಶಯವೂ ಇವೆ. ಕಾಯಿ 3 ಬೀಜಗಳುಳ್ಳ ಸಂಪುಟ ಮಾದರಿಯದು. ಒಣಗಿದಾಗ ಒಡೆಯುತ್ತದೆ. ಇಂದರಿಂದ ಎರಡು ಎತ್ತರ ಬೆಳೆಯುವ ಸಣ್ಣ ಗಿಡ, ಗುಂಡಗಿನ ಪತ್ರೆಗಳು, ಸ್ವಲ್ಪ ಹಳದಿ ಬಣ್ಣದ ಹೂಗಳ ಗೊಂಚಲು ಪೂರ್ತಿ ಇರುತ್ತವೆ. ಇವುಗಳಡಿಯಲ್ಲಿ ಚಿಕ್ಕದಾದ, ರೋಮಗಳಿಂದ ಕೂಡಿದ ಕಾಯಿಗಳಿರುತ್ತವೆ. ಎಲೆಗಳ ತೊಟ್ಟು ಉದ್ದವಾಗಿರುತ್ತದೆ. ಎಲೆ ತೊಟ್ಟು ಕಾಂಡವನ್ನು ಕೂಡುವ ಕಡೆ ಹೂಗೊಂಚಲು ಪ್ರಾರಂಭವಾಗಿ, ಪತ್ರದ ತೊಟ್ಟಿನ ಸಮನಾಗಿ ಸಾಗುತ್ತದೆ. ಹಳ್ಳಿಯ ಅಜ್ಜಿಗೆ ತಿಳಿದಿರುವ, ಪರಿಣಾಮಕಾರಿ ಗುಣ ನೀಡುವ ಗಿಡಮೂಲಿಕೆ

## ಔಷಧೀಯ ಗುಣಗಳು
ಕುಪ್ಪಿಗಿಡಕ್ಕೆ ಔಷಧೀಯ ಮಹತ್ವ್ತ್ತವಿದೆ. ಇದರ ಎಲೆ, ಎಳೆಯ ಕುಡಿಗಳು, ಬೇರು ಮತ್ತು ಹೂವುಗಳನ್ನು ಕಷಾಯ, ಪುಡಿ, ಹೊಸರಸ ಇವುಗಳ ರೂಪದಲ್ಲಿ ಜಂತುಹುಳುನಾಶಕವಾಗಿ, ಅಸ್ತಮ ಕೆಮ್ಮು ಮುಂತಾದ ಶ್ವಾಸಕೋಶಸಂಬಂಧಿ ರೋಗಗಳ ನಿವಾರಕವಾಗಿ, ವಿರೇಚಕವಾಗಿ, ಮನಶ್ಯಾಂತಿಕಾರಕವಾಗಿ, ವಾಂತಿಕಾರಕವಾಗಿ, ಸುಪ್ತ್ಯಾವಾಹಕವಾಗಿ ಬಳಸುತ್ತಾರೆ. ಆಯುರ್ವೇದ ವೈದ್ಯ ಪದ್ಧತಿಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ.
## ಸರಳ ಚಿಕಿತ್ಸೆಗಳು
## ದೇಹ ಕಾಂತಿಗೆ
ಶುದ್ಧವಾದ ಎಳ್ಳೆಣ್ಣೆಯಲ್ಲಿ ಒಂದು ಹಿಡಿ ಕುಪ್ಪಿ ಎಲೆಗಳನ್ನು ಹಾಕಿ ಕಾಯಿಸಿ ಶೋಧಿಸಿಟ್ಟುಕೊಳ್ಳುವುದು. ತಣ್ಣಗಾದ ಮೇಲೆ ತೈಲವನ್ನು ಹಚ್ಚಿ ಸ್ನಾನ ಮಾಡುವುದು.
## ವಾತನೋವು ಸೆಳೆತಕ್ಕೆ
ಹಸೀ ಕುಪ್ಪಿ ಎಲೆಗಳನ್ನು ಜಜ್ಜಿ, ಎಳ್ಳೆಣ್ಣೆಯಲ್ಲಿ ಬೆರೆಸಿ, ತೈಲ ಉಳಿಯುವಂತೆ ಕಾಯಿಸಿ, ಶೋಧಿಸಿಟ್ಟುಕೊಳ್ಳುವುದು. ಬೇಕಾದರೆ ಸುಗಂಧ  ವಸ್ತುಗಳ ಚೂರ್ಣವನ್ನು ಸೇರಿಸಿಕೊಳ್ಳಬಹುದು. ನೋವಿರುವ ಕಡೆಗೆ ಹಚ್ಚುವುದು.
## ಮಲಬದ್ಧತೆಗೆ
ಮಕ್ಕಳು ಮಲಬದ್ಧತೆಯಾಗಿ ಅಳುತ್ತಿದ್ದರೆ ಹಸೀ ಎಲೆಗಳನ್ನು ತಂದು ಚೆನ್ನಾಗಿ ತೊಳೆದು ಜಜ್ಜಿ ಸ್ವಲ್ಪ ಭಾಗವನ್ನು ಮಲದ್ವಾರದಲ್ಲಿ ಸೇರಿಸುವುದು.
## ಮಕ್ಕಳ ಶೀತ ವ್ಯಾಧಿಗೆ
ಹಸೀ ಎಲೆಗಳ ರಸವನ್ನು ಸ್ವಲ್ಪ ಜೇನು ಸೇರಿಸಿ ನೆಕ್ಕುವುದು. ಮೊದಲು ಸ್ವಲ್ಪ ವಾಂತಿಯಾಗಿ, ನಂತರ ವಾಸಿಯಾಗುವುದು. ಈ ರಸ ಸೇವಿಸುವುದರಿಂದ ದೊಡ್ಡವರಲ್ಲಿ ಕೆಮ್ಮು, ಕಫ, ದಮ್ಮು ಗುಣವಾಗುವುದು.
## ಮಕ್ಕಳ ಹೊಟ್ಟೆನೋವಿಗೆ
ಬೆಳ್ಳುಳ್ಳಿ ಮೆಣಸು ಇವುಗಳ ಸಮತೂಕದ ಎರಡು ಭಾಗ ಕುಪ್ಪಿ ಸೊಪ್ಪನ್ನು ಸೇರಿಸಿ, ನುಣ್ಣಗೆ ಅರೆದು, ಸ್ವಲ್ಪ ಭಾಗವನ್ನು ಹಾಲಿನಲ್ಲಿ ಕದಡಿ ಕುಡಿಸುವುದು.
## ಪೀನಾಸಿ ರೋಗಕ್ಕೆ(ಮೂಗಿಗೆ ವಾಸನೆ ತಿಳಿಯದಿರುವುದು)
ಒಂದು ಬೆಳ್ಳುಳ್ಳಿ ಹಿಲಕು, ಒಂದು ಮೆಣಸಿನಕಾಳು ಮತ್ತು ನಾಲ್ಕೈದು ಕುಪ್ಪಿ ಎಲೆಗಳನ್ನು ಸೇರಿಸಿ, ನುಣ್ಣಗೆ ಅರೆದು ಬಟ್ಟೆಯಲ್ಲಿ ಶೋಧಿಸಿ ಮೂಗಿನ ಎರಡೂ ಹೊಳ್ಳೆಗಳಿಗೆ ನಾಲ್ಕೈದು ತೊಟ್ಟು ಬಿಡುವುದು.
## ತುರಿಕೆ, ಕಜ್ಜಿಗೆ
ಹಸೀ ಎಲೆಗಳನ್ನು ತಂದು, ಸ್ವಲ್ಪ ಅಡಿಗೆ ಉಪ್ಪು ಸೇರಿಸಿ ನುಣ್ಣಗೆ ಕಲ್ಪತ್ತಿನಲ್ಲಿ ಅರೆದು ಪಟ್ಟು ಹಾಕುವುದು. ಸಿಪಲಿಸ್ ಎನ್ನುವ ಮರ್ಮಾಂಗ ಹುಣ್ಣಿಗೆ ಸಹ ಇದೇ ರೀತಿ ಚಿಕಿತ್ಸೆ ಮಾಡುವುದು.
## ಮೂರ್ಛೆಗೆ
ಹಸೀ ಕುಪ್ಪಿ ಎಲೆಗಳ ರಸವನ್ನು ಮೂಗಿನ ಎರಡೂ ಹೊಳ್ಳೆಗಳಿಗೆ ತೊಟ್ಟು ತೊಟ್ಟಾಗಿ ಬಿಡುವುದು.ಬಹು ಬೇಗ ಪ್ರಜ್ಞೆ ಬಂದು ಎಚ್ಚರವಾಗುವುದು. ಒಂದೆರಡು ಬಾರಿ ತಣ್ಣೀರನ್ನು ಮುಖಕ್ಕೆ ತುಂತುರು ರೂಪದಂತೆ ಚಿಮುಕಿಸುವುದು.
ಕಿವಿ ನೋವಿನಲ್ಲಿ
ಎಲೆಗಳ ರಸವನ್ನು ನೋವಿರುವ ಕಿವಿಗಳಿಗೆ ತೊಟ್ಟು ತೊಟ್ಟಾಗಿ ಬಿಡುವುದು. ಸ್ವಲ್ಪ ಬಿಸಿ ಮಾಡಿ ಹಾಕುವುದು.

## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* 
* 

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಆಯುರ್ವೇದ
ರೋಸ್ ಕುಕಿ

thumb
**ರೋಸ್ ಕುಕಿ** ಒಂದು ಪ್ರಾತಿನಿಧಿಕ ಆಂಗ್ಲೊ ಇಂಡಿಯನ್ ಕುಕಿ ಮತ್ತು ಭಾರತೀಯ ಕ್ರೈಸ್ತಧರ್ಮೀಯರಲ್ಲಿ ಕ್ರಿಸ್ಮಸ್ ಋತುವಿನಲ್ಲಿ ಅಚ್ಚುಮೆಚ್ಚಿನ ಖಾದ್ಯವಾಗಿದೆ. ಇದು ಕ್ರಿಸ್ಮಸ್ ಈವ್ ಊಟಗಳಲ್ಲಿ ಬಡಿಸಲಾದ ಯೂರೋಪ್‍ನ ಕ್ರಿಸ್ಮಸ್ ಹಣ್ಣಿನ ಕೇಕ್ಅನ್ನು ಹೋಲುತ್ತದೆ. ಈ ಸಿಹಿ ಕರಿದ ಕುಕಿ ಗುಲಾಬಿಯಂತೆ ಪೂರ್ಣವಾಗಿ ದಳಗಳ ಪದರಗಳನ್ನು ಪ್ರತಿನಿಧಿಸಲು ರಂಧ್ರಗಳೊಂದಿಗೆ ಆಕಾರ ಹೊಂದಿರುತ್ತದೆ. ಇದನ್ನು ಮೈದಾ, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನ ಹಾಲಿನಿಂದ ತಯಾರಿಸಲಾಗುತ್ತದೆ ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿದೆ.
ತೆಲುಗುವಿನಲ್ಲಿ ಗುಲಾಬಿ ಪುವ್ವುಲು ಎಂದು ಕರೆಯಲಾಗುತ್ತದೆ. ತಮಿಳಿನಲ್ಲಿ ಇದು ಅಚ್ಚು ಚಕ್ಕುಲಿಗಳು ಎಂದು ಕರೆಯಲಾಗುತ್ತದೆ. ಈ ಸಿಹಿ ಹುರಿದ ಕುಕಿಗಳು ಗುಲಾಬಿ ಆಕಾರದಲ್ಲಿ ಮಾಡಲಾಗುತ್ತದೆ, ರಂಧ್ರಗಳನ್ನು ಸಂಪೂರ್ಣ ತುಂಬಿದಲ್ಲಿ ದಳಗಳ ಪದರಗಳಾಗಿ ಕಾಣುತ್ತವೆ. ಅವರು ಹಿಟ್ಟು, ಸಕ್ಕರೆ, ಮೊಟ್ಟೆ ಮತ್ತು ತೆಂಗಿನಕಾಯಿ ಹಾಲಿನಂದ ತಯಾರಿಸಲಾಗುತ್ತದೆ ಮತ್ತು ಬೆಂಗಳೂರು ಮತ್ತು ದಕ್ಷಿಣ ಭಾರತದಲ್ಲಿ ಬಹಳ ಜನಪ್ರಿಯವಾಗಿವೆ.

ವರ್ಗ:ಖಾದ್ಯ, ತಿನಿಸು
ಪೂರಿ

thumb
thumb|ಪೂರಿ ಮಣೆ
**ಪೂರಿ** ಸಾಮಾನ್ಯವಾಗಿ ಭಾರತೀಯ ಉಪಖಂಡದಲ್ಲಿ ಸೇವಿಸಲಾದ ಹುದುಗು ಸೇರಿರದ ಕರಿದ ಭಾರತೀಯ ಬ್ರೆಡ್. ಇದನ್ನು ನಾಷ್ಟದಲ್ಲಿ ಅಥವಾ ಲಘು ಆಹಾರ ಅಥವಾ ಹಗುರ ಊಟವಾಗಿ ತಿನ್ನಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಕರಿ ಅಥವಾ ಪಲ್ಯದೊಂದಿಗೆ ಬಡಿಸಲಾಗುತ್ತದೆ. ಪೂರಿಯನ್ನು ಗೋಧಿ ಹಿಟ್ಟು, ಮೈದಾ ಅಥವಾ ರವೆಯಿಂದ ತಯಾರಿಸಲಾಗುತ್ತದೆ.

ವರ್ಗ:ಖಾದ್ಯ, ತಿನಿಸು
ಘಟಿಕೋತ್ಸವ

during convocation. Adi Godrej in background.]]
**ಘಟಿಕೋತ್ಸವ**(ಕಾನ್ವೋಕೇಷನ್) ವಿಶ್ವವಿದ್ಯಾನಿಲಯದ ಅಥವಾ ಇತರ ಅಂಗೀಕೃತ ಉನ್ನತ ಶಿಕ್ಷಣ ಸಂಸ್ಥೆಗಳ ಅಧ್ಯಯನ ಘಟಕವೊಂದರ ಶಿಕ್ಷಣವನ್ನು ಯಶಸ್ವಿಯಾಗಿ ಮುಗಿಸಿದ ಇಲ್ಲವೇ ಯಾವುದಾದರೊಂದು ಕ್ಷೇತ್ರದಲ್ಲಿ ಗಣನೀಯ ಸೇವೆ ಸಲ್ಲಿಸಿದ ಅಥವಾ ಪಾಂಡಿತ್ಯ ಸಾಧಿಸಿದ ಖ್ಯಾತ ವ್ಯಕ್ತಿಗಳಿಗೆ ಪದವಿ/ಪ್ರಶಸ್ತಿಯನ್ನು ನೀಡಲು ಏರ್ಪಡಿಸುವ ಸಾಂಪ್ರದಾಯಿಕ ಸಮಾರಂಭ .

## ಘಟಿಕೋತ್ಸವದ ರೂಪುರೇಷೆ
ಭಾರತದ ಇತರೆಡೆಗಳಂತೆ ಕರ್ನಾಟಕದಲ್ಲೂ ಘಟಿಕೋತ್ಸವ ಇಂಗ್ಲಿಷ್ ಸಂಪ್ರದಾಯದಂತೆ ನಡೆಯುತ್ತದೆ. ಕರ್ನಾಟಕದ ಎಲ್ಲಾ ವಿಶ್ವವಿದ್ಯಾನಿಲಯಗಳಲ್ಲೂ ಘಟಿಕೋತ್ಸವದಲ್ಲಿ ಏಕರೀತಿಯ ಕಾರ್ಯಕ್ರಮವನ್ನು ಅನುಸರಿಸಲಾಗುತ್ತಿದೆ. ಸಮಾರಂಭಕ್ಕೆ ಬರತಕ್ಕ ವಿದ್ಯಾರ್ಥಿಗಳು ಆಯಾ ಪದವಿಗೆ ಗೊತ್ತು ಮಾಡಿರುವ ಬಣ್ಣದ ಮೇಲುಹೊದಿಕೆ(ಗೌನು), ಲಾಂಛನ ವಸ್ತ್ರ(ಹುಡ್)ಗಳನ್ನು ಧರಿಸಿಕೊಂಡು ಬರಬೇಕೆಂಬ ನಿಯಮವುಂಟು. ಸಮಾರಂಭಕ್ಕೆ ರಾಷ್ಟ್ರದ ವರಿಷ್ಠ ನಾಯಕರೊಬ್ಬರು ಆಹ್ವಾನಿತರಾಗಿ ಬಂದು ನೂತನ ಪದವೀಧರರನ್ನು ಉದ್ದೇಶಿಸಿ ಭಾಷಣ ಮಾಡುವರು. ಇವರೊಂದಿಗೆ ವಿಶ್ವವಿದ್ಯಾನಿಲಯದ ಕುಲಪತಿ, ಉಪಕುಲಪತಿ, ಸಿಂಡಿಕೇಟ್ ಸದಸ್ಯರು, ಶೈಕ್ಷಣಿಕ ಪರಿಷತ್ತಿನ ಸದಸ್ಯರು, ವಿಶ್ವವಿದ್ಯಾನಿಲಯದ ಪ್ರಾಂಶುಪಾಲರು ಮತ್ತು ಪದವಿ ಪಡೆಯುವ ವಿದ್ಯಾರ್ಥಿಗಳು, ಅವರೊಂದಿಗೆ ಕುಟುಂಬದ ಸದಸ್ಯರು ಮಾತ್ರ ಹಾಜರಿರಬೇಕು. ಇದು ವಿಶ್ವವಿದ್ಯಾನಿಲಯದ ಖಾಸಗಿ ಸಮಾರಂಭವಾದುದರಿಂದ ಸಾರ್ವಜನಿಕರು ಇದರಲ್ಲಿ ಮುಕ್ತವಾಗಿ ಭಾಗವಹಿಸುವಂತಿಲ್ಲ. 

## ಘಟಿಕೋತ್ಸವದಲ್ಲಿ ಕೆಲವು ಮಾರ್ಪಾಡುಗಳು
ಸಮಕಾಲೀನ ಸನ್ನಿವೇಶಕ್ಕೆ ತಕ್ಕಂತೆ ಘಟಿಕೋತ್ಸವ ಸಮಾರಂಭದಲ್ಲಿ ಕೆಲವು ಮಾರ್ಪಾಡುಗಳು ಜಾರಿಗೆ ಬರುತ್ತಿವೆ. ಮೈಸೂರು ವಿಶ್ವವಿದ್ಯಾನಿಲಯ  ಸ್ನಾತಕೋತ್ತರ ಪದವೀಧರರಿಗೆ ಏರ್ಪಡಿಸುವ ಘಟಿಕೋತ್ಸವದ ಜೊತೆಗೆ ಕಾಲೇಜುಗಳು ತಮ್ಮ ತಮ್ಮ ವಿದ್ಯಾರ್ಥಿಗಳಿಗೆ ಪ್ರತ್ಯೇಕ ಸಮಾರಂಭವನ್ನು ಏರ್ಪಡಿಸಿ ಪದವಿಗಳನ್ನು ವಿತರಣೆ ಮಾಡುತ್ತಿವೆ. ವಿದ್ಯಾರ್ಥಿಯ ಗೈರುಹಾಜರಿಯಲ್ಲಿ ಪದವಿ ಸ್ವೀಕರಿಸಲು ಅವಕಾಶವಿತ್ತು. ಅಂಚೆಯ ಮೂಲಕವೂ ಪ್ರಶಸ್ತಿ ಪತ್ರವನ್ನು ಕಳುಹಿಸಿಕೊಡುವ ವ್ಯವಸ್ಥೆಯನ್ನು ವಿಶ್ವವಿದ್ಯಾನಿಲಯಗಳು ಮಾಡುತ್ತಿವೆ. ಕೆಲವು ವಿಶ್ವವಿದ್ಯಾನಿಲಯಗಳು  ಪದವೀಧರರ ಬಾಹುಳ್ಯತೆಯನ್ನು ಗಮನಿಸಿ ಸ್ನಾತಕೋತ್ತರ ಪದವೀಧರರಿಗೆ ಮಾತ್ರ ಘಟಿಕೋತ್ಸವ ನಡೆಸುವ ಪದ್ದತಿಯನ್ನು ರೂಢಿಗೆ ತರುತ್ತಿವೆ.

## ಘಟಿಕೋತ್ಸವದ ಪೋಷಾಕು
ಈಚೆಗೆ ಪಾಶ್ಚತ್ಯ ಸಂಪ್ರದಾಯದ ಪೋಷಾಕಿಗೆ ಬದಲು ಭಾರತೀಯ ಸಂಪ್ರದಾಯದ ಉಡುಪನ್ನು ಧರಿಸಬಹುದಾದ ಅವಕಾಶವನ್ನು ಕಲ್ಪಿಸಲಾಗಿದೆ. ಬಿಳಿಯ ಉಡುಪನ್ನು ಧರಿಸಿ ಅದರ ಮೇಲೆ ಆಯಾ ಪದವಿಯ ಗುತಿನ ಬಿಲ್ಲೆಗಳನ್ನು ಧರಿಸಬೇಕೆಂದು ಮೈಸೂರು ಮತ್ತು ಬೆಂಗಳೂರು ವಿಶ್ವವಿದ್ಯಾನಿಲಯಗಳು ನಿಯಮ ರೂಪಿಸಿವೆ. ಕೆಲವೆಡೆ ಉಡುಪಿನ ನಿಯಮವನ್ನು ಪೂರ್ಣವಾಗಿ ಬದಲಾಯಿಸಿರುವ ಪ್ರವೃತ್ತಿಯೂ ಕಂಡು ಬರುತ್ತಿದೆ. 

## ಉಲ್ಲೇಖಗಳು
ವರ್ಗ : ವಿಶ್ವವಿದ್ಯಾನಿಲಯ
ನೆಲ

ಇದು ಸೌರಮಂಡಲದಲ್ಲಿ ೫ನೇ ಅತಿ ದೊಡ್ಡ ಗ್ರಹ. ಸೂರ್ಯನಿಂದ ಆರೋಹಣ ಕ್ರಮದಲ್ಲಿ ೩ನೇ ಗ್ರಹವಾಗಿದೆ. ಸೌರಮಂಡಲದ ಘನರೂಪಿ ಗ್ರಹಗಳಲ್ಲಿ ರಾಶಿ ಮತ್ತು ಗಾತ್ರದಿಂದ ಅತಿ ದೊಡ್ಡ ಗ್ರಹ, ಇದಲ್ಲದೆ, ಮಾನವರಿಗೆ ಈಗ ತಿಳಿದಿರು ವಂತೆ, ಇಡೀ ಬ್ರಹ್ಮಾಂಡದಲ್ಲೇ ಜೀವ ಸಂಕುಲವನ್ನು ಹೊಂದಿರುವ ಏಕೈಕ ಕಾಯ - ಭೂಮಿ. ಅಷ್ಟೇ ಅಲ್ಲ, ಇದರ ಸಾಂದ್ರತೆಯೂ ಅತಿ ಹೆಚ್ಚು.                                                                                 

ವೈಜ್ಞಾನಿಕ ಅಧ್ಯಯನದ ಪ್ರಕಾರ ಭೂಮಿಯು ೪೬೦ಕೋಟಿ ವರ್ಷಗಳ ಹಿಂದೆ ರೂಪು ಗೊಂಡಿತು.[೧] ಭೂಮಿಯ ನೈಸರ್ಗಿಕ ಉಪಗ್ರಹವಾದ ಚಂದ್ರ ಅದರ ಸ್ವಲ್ಪವೇ ನಂತರ, ಸುಮಾರು ೪೫೩ ಕೋಟಿ ವರ್ಷಗಳ ಹಿಂದೆ ರೂಪುಗೊಂಡಿತು

ವರ್ಗ:ಭೂ ವೈಜ್ಞಾನಿಕ ಅಧ್ಯಯನ
ನೇತ್ರ

ಮಾನವನ ದೇಹದಲ್ಲಿ ಕಣ್ಣುಗಳ ರಚನೆ ತುಂಬಾ ಸೂಕ್ಷ್ಮವಾದುದು. ಕಣ್ಣು ಎಂದರೆ ಅದರಲ್ಲಿ ಟಿ.ವಿ.ಕ್ಯಾಮೆರಾದಲ್ಲಿರುವಷ್ಟೇ ಸೂಕ್ಷ್ಮ ಜೀವ ಭಾಗಗಳಿರುತ್ತವೆ. ಎದುರಲ್ಲಿ ಪಾರದರ್ಶಕ ಮಸೂರವಿದೆ. ಅದು ದೃಷ್ಟಿಯನ್ನು ಬೇಕಾದ ವಸ್ತುವನ್ನು ನಿಲುಕಿಸಿಕೊಳ್ಳಲು ದಪ್ಪ ಹಾಗೂ ಕಿರಿದಾಗುತ್ತಿರುತ್ತದೆ. ಅದರ ಹಿಂದೆ ಒಂದು ಪಾಪೆ ಇದೆ. ಅದು ಬೆಳಕಿನ ಸಾಂದ್ರತೆಗೆ ತಕ್ಕಂತೆ ವರ್ತಿಸುತ್ತದೆ. ಅಂದರೆ ಪ್ರಕಾಶಮಾನವಾದ ಪ್ರದೇಶಕ್ಕೆ ನೋಟ ಬೀರಿದಾಗ ಅದು ಮುಚ್ಚಿಕೊಂಡು ಬೇಕಾದಷ್ಟು ಬೆಳಕು ಮಾತ್ರ ಒಳ ಪ್ರವೇಶಿಸುವಂತೆ ಮಾಡುತ್ತದೆ. ಕತ್ತಲೆಯ ಪ್ರದೇಶಕ್ಕೆ ಬಂದಾಗ ದೊಡ್ಡದಾಗಿ ತೆರೆದುಕೊಂಡು ಹೆಚ್ಚು ಬೆಳಕು ಒಳಗೆ ಬರುವಂತೆ ಮಾಡುತ್ತದೆ. ಕಣ್ಣಿನ ಹಿಂಭಾಗದ ಒಳ ಗೋಡೆಯಲ್ಲಿ ರೆಟಿನಾ ಎಂಬ ಭಾಗವಿದೆ. ಇದುವೇ ತನ್ನ ಮೇಲೆ ಬಿದ್ದ ಬಿಂಬವನ್ನು ಕರಾರುವಕ್ಕಾಗಿ ಗುರ್ತಿಸಿ ಅದರ ಸಂದೇಶವನ್ನು ಮೆದುಳಿಗೆ ಕಳಿಸುವ ಭಾಗ. ರೆಟಿನಾ ರಚನೆ ಇದರಲ್ಲಿ ಸಾವಿರದ ಮುನ್ನೂರು ಕೋಟಿ `ಪೋಟೋ ರಿಸೆಪ್ಟರ್ಸ್’ ಎಂಬ ಕಣಗಳಿರುತ್ತವೆ. ಇವಿಷ್ಟೂ ತಮ್ಮ ಮೇಲೆ ಬೀಳುವ ಬೆಳಕು ಹಾಗೂ ಕತ್ತಲಷ್ಟನ್ನೇ ಗ್ರಹಿಸುತ್ತವೆ. ಇದರ ಆಧಾರದಲ್ಲೇ ಮೆದುಳು ವಸ್ತುವಿನ ಆಕಾರ, ಗಾತ್ರ, ದೂರವನ್ನು ಅಂದಾಜು ಮಾಡುವುದು. ಅದಲ್ಲದೆ, ಅದೇ ರೆಟಿನಾದಲ್ಲಿ ಏಳುನೂರು ಕೋಟಿ `ಕೋನ್’ ಕಣಗಳಿರುತ್ತವೆ. ಇವುಗಳ ಕೆಲಸ ಬಣ್ಣಗಳನ್ನು ಗುರ್ತಿಸುವುದು! ಮನುಷ್ಯನ ದೇಹದ ಎಕ್ಸ್ [X] ಕ್ರೋಮೋಸೋಮ್ ಈ ಕಣಗಳನ್ನು ಉತ್ಪಾದಿಸುತ್ತದೆ. ಈಗ ಸ್ವಲ್ವ ಜನನದ ವಿಷಯವನ್ನು ನೆನಪು ಮಾಡಿಕೊಳ್ಳಿ. ಗಂಡಿನಿಂದ ಬರುವ `ವೈ [Y] ಕ್ರೋಮೋಸೋಮ್ ಹೆಣ್ಣಿನಲ್ಲಿರುವ `ಎಕ್ಸ್ ಕ್ರೋಮೋಸೋಮಿನೊಂದಿಗೆ ಬೆರೆತಾಗ ಗಂಡು ಮಗುವಾಗುತ್ತದೆ. ಗಂಡಿನಿಂದಲೂ `ಎಕ್ಸ್ ಕ್ರೋಮೋಸೋಮ್' ಬಂದಿತೆಂದರೆ ಖಂಡಿತಾ ಹೆಣ್ಣು ಮಗುವೇ ಹುಟ್ಟುವುದು. ಏಕೆಂದರೆ ಹೆಣ್ಣಿನಲ್ಲಿ `ವೈ ಕ್ರೋಮೋಸೋಮ್‌ಗಳಿರುವುದಿಲ್ಲ. ಆಕೆಯಲ್ಲಿರುವ ಎರಡು ಕ್ರೋಮೋಸೋಮ್‌ಗಳೂ ಸಹ `ಎಕ್ಸ್’ ಆಗಿರುತ್ತವೆ. ಅಂತಹ `ಎಕ್ಸ್’ ಕ್ರೋಮೋಸೋಮ್ ಕಣ್ಣಿನ ರೆಟಿನಾದಲ್ಲಿರುವ `ಕೋನ್’ಗಳನ್ನು ಉತ್ಪಾದಿಸುತ್ತಾದ್ದರಿಂದ ಒಂದೇ `ಎಕ್ಸ್ ಕ್ರೋಮೋಸೋಮ್’ ಹೊಂದಿರುವ ಗಂಡಸರಿಗಿಂತಲೂ, ಎರಡು `ಎಕ್ಸ್ ಕ್ರೋಮೋಸೋಮ್‌’ಗಳನ್ನು ಹೊಂದಿರುವ ಹೆಂಗಸರ ಕಣ್ಣಿನಲ್ಲಿ ಕೋನ್‌ಗಳ ಸಂಖ್ಯೆ ವಿಪರೀತವಾಗಿರುತ್ತದೆ. ಹಾಗಾಗಿಯೇ ಅವರು ಬಣ್ಣಗಳನ್ನು ನಿಖರವಾಗಿ ವಿವರವಾಗಿ, ಪ್ರತ್ಯೇಕವಾಗಿ ಗುರ್ತಿಸಬಲ್ಲರು!

ವರ್ಗ:ಅಂಗ
ಕನ್ನೆಸೊಪ್ಪು

**ಕನ್ನೆಸೊಪ್ಪು**ಕಮಲ್ಯನೇಸೀ ಕುಟುಂಬಕ್ಕೆ ಸೇರಿದ ಒಂದು ಸಣ್ಣ ಸಸ್ಯ.  ಹೊಲ ಮತ್ತು ತೋಟಗಳಲ್ಲಿ ಕಳೆಯಂತೆ ಸ್ವಾಭಾವಿಕವಾಗಿ ಬೆಳೆಯುವ ಏಕವಾರ್ಷಿಕ ಸಸ್ಯ ಇದು.
## ವೈಜ್ಞಾನಿಕ ಹೆಸರು
ಇದರ ವೈಜ್ಞಾನಿಕ ನಾಮ ಕಮಲೈನ ಕಮ್ಯೂನಿಸ್.
## ಲಕ್ಷಣಗಳು
 at left shows two faded flowers, one on the upper and one on the lower ; the spathe at right has two capsules starting to form on the lower cincinnus; notice the contrasting veins on both spathes]]
ಇದು ಮೂಲಿಕೆಯ (ಶಾಕ) ರೂಪದಲ್ಲಿ ಸು. 1' ಎತ್ತರಕ್ಕೆ ಬೆಳೆಯುತ್ತದೆ. ನೆಲದಲ್ಲಿಯೇ ಹರಡಿ ಬಹುವಾಗಿ ಕವಲೊಡೆದು ಬೆಳೆಯುವ ಗಿಣ್ಣುಗಳಿಂದ ಕೂಡಿದ ಕಾಂಡವಿದೆ. ಎಲೆಗಳು ಸರಣ, ಪರ್ಯಾಯ ಮಾದರಿಯಲ್ಲಿ ಜೋಡಣೆಗೊಂಡಿವೆ. ಅವುಗಳ ಆಕಾರ ಕರನೆಯಂತೆ ಅಥವಾ ದೀರ್ಘವೃತ್ತದಂತೆ. ಎಲೆಯ ಅಂಚು ಅಲೆಯಂತಿದೆ. ತುದಿ ಮೊನಚಾಗಿದೆ. ಎಲೆಗಳ ಬುಡವನ್ನು ಪೊರೆಯಂಥ ರಚನೆ ಆವರಿಸಿರುತ್ತದೆ. ಹೂ ಬಿಡುವ ಕಾಲದಲ್ಲಿ ಕಾಂಡದ ಬುಡದ ಗಿಣ್ಣುಗಳಿಂದ ಹೂಗೊಂಚಲುಗಳು ಮೂಡುತ್ತವೆ. ಅವು ಮಧ್ಯಾರಂಭಿ (ಸೈಮೋಸ್) ಮಾದರಿಯವು. ಹೂ ಗೊಂಚಲನ್ನು ಆಲಿಕೆಯಾಕಾರದ ಕವಚ (ಸ್ಪೇತ್) ಆವರಿಸಿದೆ. ಹೂಗಳು ದ್ವಿಲಿಂಗಿಗಳು; ನೀಲಿ ಬಣ್ಣದವು. ಪುಷ್ಪಪತ್ರಗಳು ಮೂರು, ಬಿಡಿಬಿಡಿಯಾಗಿವೆ. ಹೂದಳಗಳು ಮೂರು. ಇವುಗಳಲ್ಲಿ ಎರಡು ದೊಡ್ಡವು. ಕೆಲವೊಮ್ಮೆ ಮೂರನೆಯ ದಳ ಇಲ್ಲದಿರಬಹುದು. ಕೇಸರಗಳು 3, ಇವುಗಳಲ್ಲಿ ಸಾಮಾನ್ಯವಾಗಿ ಎರಡು ಬರಡು ಕೇಸರಗಳು ಅಂಡಾಶಯ ಉಚ್ಚಸ್ಥಾನದ್ದು (ಸುಪೀರಿಯರ್) ಮೂರು ಕೋಣೆಗಳನ್ನೊಳಗೊಂಡಿದೆ. ಪ್ರತಿಕೋಣೆಯಲ್ಲಿ 1-2 ಅಂಡಕಗಳಿವೆ. ಕೆಲವು ಬಗೆಗಳಲ್ಲಿ ಒಂದು ಕೋಣೆ ಇರುವುದಿಲ್ಲ. ಫಲ ಕೋಣೆಗಭಿಮುಖವಾಗಿ ಒಡೆಯುವಂಥ ಸಂಪುಟ ಮಾದರಿಯದು (ಕ್ಯಾಪ್ಸ್ಯುಲ್).
## ಉಪಯೋಗಗಳು
; the blue pigment used on the kimono is believed to be *aigami* made from petals of the Asiatic dayflower; the alternative would be *ai* derived from *Polygonum tinctorum*]]
ಕನ್ನೆಗಿಡದ ಎಳೆಯ ಎಲೆ ಮತ್ತು ಕಾಂಡವನ್ನು ಸೊಪ್ಪು ತರಕಾರಿಯಾಗಿ ಉಪಯೋಗಿಸುತ್ತಾರೆ.  ಇದು ಜಾನುವಾರುಗಳಿಗೆ ಉತ್ತಮವಾದ ಮೇವೂ ಹೌದು.ಜಪಾನ್ ದೇಶದಲ್ಲಿ ಇದನ್ನು ನೈಸರ್ಗಿಕ ಬಣ್ಣಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ.ಭಾರತ ಮತ್ತು ಚೀನಾದಲ್ಲಿ ಇದನ್ನು ತರಕಾರಿಯಾಗಿಯೂ ಉಪಯೋಗಿಸುತ್ತಾರೆ.
## ಅಯುರ್ವೇದ ಔಷಧವಾಗಿ
ಆಯುರ್ವೇದ ಔಷಧಿಗಳಲ್ಲೂ ಇದರ ಬಳಕೆಯಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* Profile at Flora of Missouri Webpage 
* Profile at USDA PLANTS Database
* Distribution Map in North America from Flora of North America
* Illustration from Flora of China
* List of Publications Mentioning *Commelina communis* 

ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಆಯುರ್ವೇದ
ಡಿಮಾಟ್ ಖಾತೆ ಮತ್ತು ನ್ಯಾಸಧಾರಿ ಸೇವೆಗಳು

ಕಂಪೆನಿಯ ಶೇರು ಅಥವಾ ಸಾಲ ಪತ್ರಗಳನ್ನು ಕಂಪನಿಯ ಮೊಹರನ್ನು ಒಳಗೊಂಡು ಭೌಥಿಕ ರೂಪದಲ್ಲಿ ಅಂದರೆ ಕಾಗದ ಪ್ರಮಾಣಪತ್ರದಲ್ಲಿ ನೀಡಲಾಗುತ್ತಿತ್ತು. ಆದರೆ ಈ ಪ್ರಮಾಣಪತ್ರಗಳ ವರ್ಗಾವಣೆ ಮತ್ತು ಅದಕ್ಕನ್ನುಸಾರವಾಗಿ ದಾಖಲೆಗಳನ್ನು ಮಾಡಲು ಹೆಚ್ಚು ಸಮಯ ಮತ್ತು ಪರಿಶ್ರಮ ಒಳಗೊಂಡಿರುತ್ತಿತ್ತು. ಬಂಡವಾಳ ಪತ್ರಗಳನ್ನು ಭೌಥಿಕ ರೂಪದಲ್ಲಿ ಇಟ್ಟುಕೊಳ್ಳುವ ಪದ್ದತಿಯು ಅನಾನುಕುಲವಾಗಿದ್ದು ವೆಚ್ಚದಾಯಕವಾಗಿದೆ. ಅಲ್ಲದೆ ಒಬ್ಬ ಹೊಡಿಕೆದಾರನಿಂದ ಇನ್ನೊಬ್ಬ ಹೊಡಿಕೆದಾರನಿಗೆ ವರ್ಗಾವಣೆ ಮಾಡಲು ಹೆಚ್ಚು ಸಮಯ ತಗಲುತ್ತಿತ್ತು.೧೯೮೬ ನೇ ಇಸವಿಯ ಮೊದಲು ಭಾರತದಲ್ಲಿ ಬಂಡೌಆಳ ಪತ್ರಗಳನ್ನು ಭೌತಿಕ ರೂಪದಲ್ಲಿ ಇಟ್ಟುಕೊಳ್ಳುವ ಪದ್ದತಿ ಇತ್ತು.ಈ ತೊಂದರೆಗಳನ್ನು ತಪ್ಪಿಸಲು ಅಭೌತೀಕರಣ ಅಥವಾ ಡಿಮಾಟ್ ಎಂದರೆ ಹೂಡಿಕೆದಾರನ ಕಾಗದದ ದಾಖಲೆ ಅಥವಾ ದಸ್ತಾವೇಜುಗಳನ್ನು ರದ್ದುಪಡಿಸಿ ನ್ಯಾಸಧಾರಿಯೊಡನೆ ವಿದ್ಯುನ್ಮಾನ ರೂಪದಲ್ಲಿ ಇರಿಸಿದ ಡಿಮಾಟ್ ಖಾತೆಗೆ ಜಮಾ ಮಾಡುವುದಾಗಿದೆ. ಸಂಕ್ಷಿಪ್ತವಾಗಿ,ಡಿಮಾಟ್ ಎಂದರೆ ಭೌತಿಕ ರೂಪದಲ್ಲಿರಿಸಿದ ಬಂಡವಾಳ ಪತ್ರಗಳನ್ನು ವಿದ್ಯುನ್ಮಾನ ರೂಪಕ್ಕೆ ಪರಿವರ್ತಿಸುವುದಾಗಿದೆ.ಡಿಮಾಟ್ ಖಾತೆ ಎಂದರೆ ಕಾಗದದ ರೂಪದಲ್ಲಿದ್ದ ಪ್ರಮಾಣ ಪತ್ರಗಳನ್ನು ಅಭೌತೀಕರಣ ಎಂಬ ಪ್ರಕ್ರಿಯೆಯಿಂದ ರದ್ದುಪಡಿಸಿ ವಿದ್ಯುನ್ಮಾನ ರೂಪದಲ್ಲಿ ಇಡಲಾಗುವ ಖಾತೆ.
ನ್ಯಾಸಧಾರಿ ಅಂದರೆ ಹೂಡಿಕೆದಾರನ ಬಂಡವಾಳ ಪತ್ರಗಳನ್ನು ವಿದ್ಯುನ್ಮಾನ ರೂಪದಲ್ಲಿ ಇಟ್ಟುಕೊಳ್ಳುವ ಹಣಕಾಸಿನ ಮಧ್ಯವರ್ತಿ.ಪ್ರಸ್ತುತ,ಭಾರತ ದೇಶದಲ್ಲಿ ಎರಡು ನ್ಯಾಸಧಾರಿಗಳು ಕಾರ್ಯನಿರ್ವಹಿಸುತ್ತವೆ.ಅವುಗಲಳೆಂದರೆ:- ೧ ರಾಷ್ಟ್ರೀಯ ಬಂಡವಾಳ ಪತ್ರಗಳ ನ್ಯಾಸಧಾರಿ ನಿಯಮಿತ. ೨ ಕೇಂದ್ರೀಯ ನ್ಯಾಸಧಾರಿ ಸೇವೆಗಳು (ಭಾರತ)ನಿಯಮಿತ.ಹೂಡಿಕೆದಾರನು ತನ್ನ ನ್ಯಾಸಧಾರಿಯೊಡನೆ,ನ್ಯಾಸಧಾರಿ ಭಾಗಿದಾರ ಜಾಲದ ಮೂಲಕ ಸಂಪರ್ಕವನ್ನು ಪಡೆಯಬಹುದು.
ನ್ಯಾಸಧಾರಿ ಭಾಗಿದಾರ :- ನ್ಯಾಸಧಾರಿ ಭಾಗೀದಾರನು,ನ್ಯಾಸಧಾರಿಯ ನಿಯೋಗಿಯಾಗಿದ್ದು ಅವರ ಮೂಲಕ ಹೂಡಿಕೆದಾರನು ತನ್ನ ಡಿಮಾಟ್ ಖಾತೆಯನ್ನು ನಿರ್ವಹಿಸುತ್ತಾನೆ.ಯಾವುದೇ ಹಣಕಾಸಿನ ಪೂರೈಕೆದಾರರು ಅಂದರೆ ಹಣಕಾಸಿನ ಸಂಸ್ಥೆಗಳು,ಬ್ಯಾಂಕುಗಳು, ಶೇರು ದಲ್ಲಾಳಿ ಮೊದಲಾದವರು ಸೆಬಿಯ ನಿಯಮಗಳನ್ನು ಅನುಸರಿಸಿ ನೋಂದಾಯಿಸಿಕೊಂಡು ನ್ಯಾಸಧಾರಿ ಭಾಗಿದಾರರಾಗಿ ಕಾರ್ಯನಿರ್ವಹಿಸಬಹುದು.

ನ್ಯಾಸದಾರಿ ಸೇವೆಗಳು  
  
೧.ನ್ಯಾಸಧಾರಿಯು ಭೌತಿಕ ರೂಪದಲ್ಲಿರುವ ಬಂಡವಾಳವನ್ನು ವಿದ್ಯುನ್ಮಾನ ರೂಪಕ್ಕೆ ಪರಿವರ್ತಿಸಲು ಸಹಾಯ ಮಾಡುತ್ತದೆ.

೨.ಇದು ಹೂಡಿಕೆದಾರರ ಬಂಡವಾಳ ಪತ್ರಗಳಿಗೆ ರಕ್ಷಣೆಯನ್ನು ಒದಗಿಸುತ್ತದೆ.

೩.ಭೌತಿಕ ಪ್ರಮಾಣ ಪತ್ರದಲ್ಲಿರುವ ನಷ್ಟಭಯಗಳಾದ ಕಳ್ಳತನ, ಮೋಸ,ವಂಚನ ಮುಂತಾದವುಗಳನ್ನು ಹೋಗಲಾಡಿಸುತ್ತದೆ.

೪.ಇದು ಬ್ರೋಕರೇಜ್ ಖರ್ಚನ್ನು ಬಹಳಷ್ಟು ಕಡಿಮೆ ಮಾಡುತ್ತದೆ.

೫.ಕಾಗದದ ಕೆಲಸವಿಲ್ಲದಿರುವುದರಿಂದ ಪ್ರತಿಯೊಂದು ವ್ಯವಹಾರವನ್ನು ಪೂರ್ಣಗೊಳಿಸಲು ಇದು ಕಡಿಮೆ ಸಮಯವನ್ನು ತೆಗೆದುಕೊಳ್ಳುತ್ತದೆ.

೬.ಇದು ಹೂಡಿಕೆದಾರರಿಗೆ ಹೊಸ ಶೇರುಗಳ ನೀಡಿಕೆಯಲ್ಲಿ ಅರ್ಜಿ ಸಲ್ಲಿಸಲು ಸಹಾಯ ಮಾಡುತ್ತದೆ.ಏಕೆಂದರೆ,ಪ್ರಸ್ತುತ ಎಲ್ಲಾ ಸಾರ್ವಜನಿಕ ಶೇರು ನೀಡಿಕೆಯು ಡಿಮಾಟ್ ಕ್ರಮದಲ್ಲೇ ನಡೆಯುತ್ತದೆ.

೭.ಕಂಪನಿಯು ನೀಡುವ ಹಕ್ಕಿನ ಶೇರು,ಬೋನಸ್ ಶೇರುಗಳನ್ನು ನೇರವಾಗಿ ಹೂಡಿಕೆದಾರರ ಡಿಮಾಟ್ ಖಾತೆಗೆ ಜಮೆಯಾಗುತ್ತದೆ.

೮.ಕಂಪನಿಯು ಹೂಡಿಕೆದಾರರಿಗೆ ಲಾಭಾಂಶವನ್ನು ಡಿಮಾಟ್ ಖಾತೆಯಲ್ಲಿ ನೋಂದಣಿಯಾದ ಬ್ಯಾಂಕ್ ಖಾತೆಗೆ ಜಮೆಮಾಡುತ್ತದೆ.

೯.ಡಿಮಾಟ್ ಕ್ರಮದಲ್ಲಿ ಬಂಡವಾಳ ಪತ್ರಗಳ ವರ್ಗಾವಣೆ ಮಾಡುವಾಗ ಸ್ಟಾಂಪು ಖರ್ಚು ಇರುವುದಿಲ್ಲ.

೧೦.ಇದು ಹೂಡಿಕೆದಾರರಿಗೆ ಡಿಮಾಟ್ ಖಾತೆಯಲ್ಲಿನ ಜಮಾ ಅಥವಾ ಖರ್ಚುಗಳ ಕುರಿತು ಎಸ್.ಎಂ.ಎಸ್.ಕಳಿಸುತ್ತದೆ.ಇದರಿಂದ ಹೂಡಿಕೆದಾರರಿಗೆ ತಮ್ಮ ವ್ಯವಾಹರಗಳ ಮೇಲೆ ನಿಗಾ ಇಡಬಹುದು.

೧೧.ಹೂಡಿಕೆದಾರರು ಶೇರುಗಳನ್ನು ಅಡಮಾನವಿಟ್ಟು ಸಾಲವನ್ನು ಪಡೆಯಲು ಸುಲಭವಾದ ವಿಧಾನವನ್ನು ಒದಗಿಸುತ್ತದೆ.

೧೨.ಇದು ಹೂಡಿಕೆದಾರರಿಗೆ ಇ-ವ್ಯಾಪಾರವನ್ನು ಮಾಡಲು ಅನುವು ಮಾಡಿಕೊಡುತ್ತದೆ.ಇದರಿಂದ ಹೂಡಿಕೆದಾರರು ಅಂತರ್ಜಲದ ಮೂಲಕ ಬಂಡವಾಳ ಪತ್ರಗಳ ಖರೀದಿ ಮತ್ತು ಮಾರಾಟ ಮಾಡಬಹುದು.

೧೩.ಕಂಪನಿಯ ಎಲ್ಲಾ ಪತ್ರವ್ಯವಹಾರಗಳು -ವಾರ್ಷಿಕ ವರದಿ,ವಾರ್ಷಿಕ ಸಾಮಾನ್ಯ ಸಭೆಯ ನೋಟೀಸ್ ಇತ್ಯಾದಿ -ಡಿಮಾಟ್ ಖಾತೆಯಲ್ಲಿ ಇದ್ದು ಹೂಡಿಕೆದಾರರ ವಿಳಾಸಕ್ಕೆ ಬಟವಾಡೆಯಾಗುತ್ತದೆ.ಹಾಗಾಗಿ, ತಪ್ಪು ವಿಳಾಸಕ್ಕೆ ಬಟವಾಡೆಯಾಗುವುದಿಲ್ಲ.

೧೪.ಹೂಡಿಕೆದಾರನು ಶೇರುಗಳನ್ನು ವರ್ಗಾವಣೆ ಮಾಡುವಾಗ ಬೇರೆ ಬೇರೆ ಕಂಪನಿಗಳ ಶೇರುಗಳು ಇದ್ದಾಗಲೂ ಒಂದೇ ಬಟವಾಡೆ ಸೂಚನಾ ಆದೇಶ ನಮೂನೆಯನ್ನು ಉಪಯೋಗಿಸಬಹುದು.
ಅಡಿಬಟ್ಟಿ

**ಅಡಿಬಟ್ಟಿ **ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಗೋಕಾಕ್ ತಾಲೂಕಿನ ಒಂದು ಗ್ರಾಮ.
## ನೋಡಿರಿ 
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು
## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* http://Belgaum.nic.in/

ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು
ವರ್ಗ:ಬೆಳಗಾವಿ ಜಿಲ್ಲೆಯ ಪ್ರವಾಸಿ ತಾಣಗಳು
ಐಗಳಿ

** ಐಗಳಿ** ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಗ್ರಾಮ.

## ದೇವಸ್ಥಾನಗಳು 
* ಅಯ್ಯಪ್ಪ ಸ್ವಾಮಿ ದೇವಸ್ಥಾನ ಐಗಳಿ

## ಜನಸಂಖ್ಯಾಶಾಸ್ತ್ರ 
2001 ರ ಭಾರತೀಯ ಜನಗಣತಿಯ ಪ್ರಕಾರ, ಐಗಳಿ ೭೪೨೫ ಜನಸಂಖ್ಯೆಯನ್ನು ಹೊಂದಿತ್ತು. ಅದರಲ್ಲಿ ೩೮೦೭ ಗಂಡು ಮತ್ತು ೩೬೧೮ ಮಹಿಳೆಯರು ಇದ್ದರು. 

## ನೋಡಿರಿ 
* ಬಿಜಾರಗಿ ಕೋಳಿ ಜಮೀನು
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* http://Belgaum.nic.in/
ಚಿಲ್ಲಿ ಚಿಕನ್

thumb
**ಚಿಲ್ಲಿ ಚಿಕನ್** ಕೋಳಿಮಾಂಸದ ಒಂದು ಜನಪ್ರಿಯ ಇಂಡೊ-ಚೈನೀಸ್ ಖಾದ್ಯ. ಭಾರತದಲ್ಲಿ, ಇದು ವಿವಿಧ ಒಣ ಕೋಳಿಮಾಂಸ ತಯಾರಿಕೆಗಳನ್ನು ಒಳಗೊಳ್ಳಬಹುದು. ಈ ಖಾದ್ಯದಲ್ಲಿ ಮುಖ್ಯವಾಗಿ ಮೂಳೆರಹಿತ ಕೋಳಿಮಾಂಸವನ್ನು ಬಳಸಲಾಗುತ್ತದಾದರೂ, ಕೆಲವರು ಮೂಳೆಯಿರುವ ಕೋಳಿಮಾಂಸವನ್ನೂ ಬಳಸುವಂತೆ ಸಲಹೆ ನೀಡುತ್ತಾರೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಅಜ್ಜನಕಟ್ಟಿ

** ಅಜ್ಜನ್ಕಟ್ಟಿ** ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಒಂದು ಗ್ರಾಮ. ಇದು ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.
## ಉಲ್ಲೇಖಗಳು 
ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು
ವರ್ಗ:ಬೆಳಗಾವಿ ಜಿಲ್ಲೆ
ಅಕ್ಕಿಸಾಗರ

** ಅಕ್ಕಿಸಾಗರ ** ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಪರಸಗಾಡ ತಾಲೂಕಿನ ಒಂದು ಗ್ರಾಮ. ಇದು ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.

## **ಅಕ್ಕಿಸಾಗರ ಕುರಿತು** 
ಜನಗಣತಿ 2011 ರ ಮಾಹಿತಿಯ ಪ್ರಕಾರ ಅಕ್ಕಿಸಾಗರ ಗ್ರಾಮದ ಸ್ಥಳ ಕೋಡ್ ಅಥವಾ ಗ್ರಾಮ ಕೋಡ್ 598155. ಅಕ್ಕಿಸಾಗರ ಗ್ರಾಮವು ಭಾರತದ ಕರ್ನಾಟಕದಲ್ಲಿ ಬೆಳಗಾವಿ ಜಿಲ್ಲೆಯ ಪರಸಗಡ ತಾಲೂಕಿನಲ್ಲಿದೆ. ಇದು ಉಪ-ಜಿಲ್ಲಾ ಕೇಂದ್ರವಾದ ಪರಸಗಡದಿಂದ (ತಹಸೀಲ್ದಾರ್ ಕಚೇರಿ) 52 ಕಿಮೀ ದೂರದಲ್ಲಿದೆ ಮತ್ತು ಜಿಲ್ಲಾ ಕೇಂದ್ರ ಬೆಳಗಾವಿಯಿಂದ 82 ಕಿಮೀ ದೂರದಲ್ಲಿದೆ. 2009 ರ ಅಂಕಿಅಂಶಗಳ ಪ್ರಕಾರ, ಅಕ್ಕಿಸಾಗರ ಗ್ರಾಮವು ಗ್ರಾಮ ಪಂಚಾಯಿತಿಯಾಗಿದೆ.

ಗ್ರಾಮದ ಒಟ್ಟು ಭೌಗೋಳಿಕ ವಿಸ್ತೀರ್ಣ 911.66 ಹೆಕ್ಟೇರ್. ಅಕ್ಕಿಸಾಗರವು ಒಟ್ಟು 1,623 ಜನರನ್ನು ಹೊಂದಿದೆ, ಅದರಲ್ಲಿ ಪುರುಷ ಜನಸಂಖ್ಯೆ 797 ಮತ್ತು ಮಹಿಳಾ ಜನಸಂಖ್ಯೆ 826. ಅಕ್ಕಿಸಾಗರ ಗ್ರಾಮದ ಸಾಕ್ಷರತೆ ಪ್ರಮಾಣವು 50.77% ರಷ್ಟಿದ್ದು ಅದರಲ್ಲಿ 60.98% ಪುರುಷರು ಮತ್ತು 40.92% ಮಹಿಳೆಯರು ಸಾಕ್ಷರರಾಗಿದ್ದಾರೆ. ಅಕ್ಕಿಸಾಗರ ಗ್ರಾಮದಲ್ಲಿ ಸುಮಾರು 297 ಮನೆಗಳಿವೆ. ಅಕ್ಕಿಸಾಗರ ಗ್ರಾಮದ ಪಿನ್‌ಕೋಡ್ 591129.

ಗೋಕಾಕ್ ಎಲ್ಲಾ ಪ್ರಮುಖ ಆರ್ಥಿಕ ಚಟುವಟಿಕೆಗಳಿಗೆ ಅಕ್ಕಿಸಾಗರ ಗ್ರಾಮಕ್ಕೆ ಹತ್ತಿರದ ಪಟ್ಟಣವಾಗಿದೆ, ಇದು ಸರಿಸುಮಾರು 30 ಕಿಮೀ ದೂರದಲ್ಲಿದೆ.

**ಅಕ್ಕಿಸಾಗರದ ಜನಸಂಖ್ಯೆ**

ವಿವರಗಳು ಒಟ್ಟು ಗಂಡು ಹೆಣ್ಣು
ಒಟ್ಟು ಜನಸಂಖ್ಯೆ 1,623 797 826
ಸಾಕ್ಷರ ಜನಸಂಖ್ಯೆ 824 486 338
ಅನಕ್ಷರಸ್ಥ ಜನಸಂಖ್ಯೆ 799 311 488

**ಅಕ್ಕಿಸಾಗರ್ ತಲುಪುವುದು ಹೇಗೆ**

***ರಸ್ತೆ ಮೂಲಕ***

ಗೋಕಾಕ್ ಅಕ್ಕಿಸಾಗರಕ್ಕೆ ಹತ್ತಿರದ ಪಟ್ಟಣವಾಗಿದೆ. ಗೋಕಾಕ ಅಕ್ಕಿಸಾಗರದಿಂದ 30 ಕಿ.ಮೀ. ಗೋಕಾಕದಿಂದ ಅಕ್ಕಿಸಾಗರಕ್ಕೆ ರಸ್ತೆ ಸಂಪರ್ಕವಿದೆ.

***ರೈಲು ಮೂಲಕ***

ಅಕ್ಕಿಸಾಗರ ಹತ್ತಿರ 10 ಕಿ.ಮೀ ಗಿಂತ ಕಡಿಮೆ ದೂರದಲ್ಲಿ ಯಾವುದೇ ರೈಲು ನಿಲ್ದಾಣವಿಲ್ಲ. ಗೋಕಾಕ್ ಪಟ್ಟಣದ ಸಮೀಪದಿಂದ ರೈಲು ನಿಲ್ದಾಣಗಳಿವೆ. ಗೋಕಾಕ್ ಹತ್ತಿರವಿರುವ ರೈಲು ನಿಲ್ದಾಣಗಳಾಗಿವೆ. ನಂತರ ನೀವು ಗೋಕಾಕದಿಂದ ಅಕ್ಕಿಸಾಗರಕ್ಕೆ ರಸ್ತೆಯ ಮೂಲಕ ತಲುಪಬಹುದು.

## ನೋಡಿರಿ 
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು
## ಉಲ್ಲೇಖಗಳು 
* **ಅಕ್ಕಿಸಾಗರ ಕುರಿತು https://villageinfo.in/karnataka/belgaum/parasgad/akkisagar.html**
* **ಅಕ್ಕಿಸಾಗರದ ಜನಸಂಖ್ಯೆ https://villageinfo.in/karnataka/belgaum/parasgad/akkisagar.html**

## ಹೊರಗಿನ ಕೊಂಡಿಗಳು 
* http://Belgaum.nic.in/

ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು
ಅಕ್ರಳಿ

** ಅಕ್ರಳಿ **ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಖಾನಪುರ ತಾಲೂಕಿನ ಒಂದು ಗ್ರಾಮ. ಇದು ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.
## See also 
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು
## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* http://Belgaum.nic.in/

ವರ್ಗ:ಬೆಳಗಾವಿ ಜಿಲ್ಲೆ
ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು
ಅಲಖನೂರ

** ಅಲಖನೂರ** ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ರಾಯಬಾಗ ತಾಲೂಕಿನ ಒಂದು ಗ್ರಾಮ. ಇದು ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.
## ಜನಸಂಖ್ಯಾಶಾಸ್ತ್ರ 
೨೦೦೧ ರ ಭಾರತೀಯ ಜನಗಣತಿಯ ಪ್ರಕಾರ, ಅಲಖನೂರ ೮೮೬೫ ಜನಸಂಖ್ಯೆಯನ್ನು ಹೊಂದಿತ್ತು, ಅದರಲ್ಲಿ ೪೫೭೩ ಗಂಡು ಮತ್ತು ೪೨೯೨ ಮಹಿಳೆಯರು ಇದ್ದರು.

## ನೋಡಿರಿ 
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು
## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* http://Belgaum.nic.in/
ಅಕ್ಕಿವಾಟ್

** ಅಕ್ಕಿವಾಟ್ **ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಹುಕೇರಿ ತಾಲೂಕಿನ ಒಂದು ಗ್ರಾಮ. ಇದು ದಕ್ಷಿಣ ಕರ್ನಾಟಕ ರಾಜ್ಯದಲ್ಲಿದೆ.
## ನೋಡಿರಿ 
* ಬೆಳಗಾವಿ
* ಕರ್ನಾಟಕದ ಜಿಲ್ಲೆಗಳು
## ಉಲ್ಲೇಖ್ಗಳು 
## ಹೊರಗಿನ ಕೊಂಡಿಗಳು 
* http://Belgaum.nic.in/

ವರ್ಗ:ಚುಟುಕು
ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು
ಕುದಿಪ್ಪು

**ಕುದಿಪ್ಪು**  ಬಂಗುಡೆ ಜಾತಿಗೆ ಸೇರಿದ ಎಲುಬು ಮೀನು (ಲ್ಯಾಕ್ಟೇರಿಯಸ್).ಆಂಗ್ಲ ಭಾಷೆಯಲ್ಲಿ ಇದನ್ನು *ಫಾಲ್ಸ್ ಟ್ರವೆಲ್ಲಿ* ಎಂದು ಕರೆಯುತ್ತಾರೆ.

## ವೈಜ್ಞಾನಿಕ ಹೆಸರು
ಇದು ಲ್ಯಾಕ್ಟರಿಡೆ ಕುಟುಂಬದ ಸದ್ಯದ ಏಕೈಕ ಸದಸ್ಯ.
## ಭೌಗೋಳಿಕ ಹಂಚಿಕೆ
ಭಾರತ ಮತ್ತು ಚೀನಾ ಸಮುದ್ರಗಳಲ್ಲಿ ಇದರ ವಾಸ. ಪೆಸಿಫಿಕ್ ಮಹಾಸಾಗರದ ಬಂಡೆ ದ್ವೀಪಗಳಲ್ಲೂ ಇದನ್ನು ಕಾಣಬಹುದು. ಈ ಸಮುದ್ರತೀರಗಳಲ್ಲಿ ವಾಸಿಸುವ ಜನರು ಕುದಿಪ್ಪು ಮೀನನ್ನು ಹಸಿಯಾಗಿಯೋ ಉಪ್ಪುಹಾಕಿ ಒಣಗಿಸಿಯೋ ಆಹಾರವಾಗಿ ಉಪಯೋಗಿಸುತ್ತಾರೆ. ಈ ಮೀನು ಸ್ವಲ್ಪ ಸಪ್ಪೆಯಾಗಿರುವುದರಿಂದ ತಿನ್ನಲು ಅಷ್ಟು ರುಚಿಯಾಗಿರುವುದಿಲ್ಲ. ಮಲಬಾರಿನ ಕ್ವಿಲಾನ್ ಸಮುದ್ರತೀರದಲ್ಲಿ ಫೆಬ್ರುವರಿ ಮತ್ತು ಮಾರ್ಚ್ ತಿಂಗಳುಗಳಲ್ಲಿ ಮಾತ್ರ ಈ ಮೀನುಗಳು ಹಿಂಡು ಹಿಂಡಾಗಿ ಬರುತ್ತವೆ. ಉಳಿದ ತಿಂಗಳುಗಳಲ್ಲಿ ಅವು ಅತಿ ವಿರಳ.
## ಲಕ್ಷಣಗಳು
ಮೀನಿನ ಶರೀರ ಸ್ವಲ್ಪಮಟ್ಟಿಗೆ ನೀಳ ಚಪ್ಪಟೆ. ಇದರ ಉದ್ದ ಸುಮಾರು 10", ತಲೆಯ ಉದ್ದ 1/4", ಬಾಲ 1/4". ಶರೀರದ ಎತ್ತರ ಆ ಪ್ರಾಣಿಯ ಒಟ್ಟು ಉದ್ದದ 2/7 ಭಾಗದಷ್ಟಿರುತ್ತದೆ. ಮೀನಿನ ರೂಪರೇಖೆ ಬೆನ್ನಿನ ಮೇಲಿರುವ ಈಜುರೆಕ್ಕೆಯ ತನಕ ಕ್ರಮವಾಗಿ ಉಬ್ಬಿರುತ್ತದೆ. ಬಾಯಿ ದೊಡ್ಡದು ಮತ್ತು ಓರೆ. ಮೇಲುದವಡೆ ಕಣ್ಣಿನ ಮಧ್ಯದ ಕೆಳಭಾಗದ ತನಕ ಚಾಚಿಕೊಂಡಿದೆ. ಮೀನು ತನ್ನ ಬಾಯಿಯನ್ನು ಮುಚ್ಚಿಕೊಂಡಿರುವಾಗ ಅದರ ಕೆಳದವಡೆಯ ತುದಿ ಮೇಲ್ಭಾಗದಲ್ಲಿರುವಂತೆ ಕಾಣುತ್ತದೆ. ತಲೆಯ ಹಿಂಭಾಗದ ಶಿಖೆ ಪರಿಪೂರ್ಣವಾಗಿ ಬೆಳೆದಿರುತ್ತದೆ. ಕೆಳದವಡೆಯ ಪಾಶ್ರ್ವದಲ್ಲಿ ಒಂದೇ ಪಙÂ್ತಯ ಬಾಗಿರುವ ಹಲ್ಲುಗಳಿವೆ. ನಾಲಗೆ, ಪಾಲಟೈನ್ ಮತ್ತು ವೋಮರ್ (ಬಾಯಂಗಳ) ಮೂಳೆಗಳಲ್ಲಿ ಹಲ್ಲುಗಳಿರುತ್ತವೆ. ಮ್ಯಾಕ್ಸಿಲ ಮೂಳೆಗಳಲ್ಲಿ ಹಲ್ಲುಗಳಿರುವುದಿಲ್ಲ. ನೀರಿನಲ್ಲಿ ಸರಾಗವಾಗಿ ಚಲಿಸಲು ಈ ಮೀನಿಗೆ ಮುಳ್ಳುಗಳಿರುವ ಈಜುರೆಕ್ಕೆಗಳಿವೆ. ಇವು ಪಾರದರ್ಶಕ. ಬೆನ್ನಿನ ಮೇಲಿರುವ ಮೊದಲನೆಯ ಈಜುರೆಕ್ಕೆಯ ಮುಳ್ಳು ಬಲಹೀನವಾಗಿದೆ; ಮೂರನೆಯದು ಉದ್ದವಾಗಿದೆ. ಈಜುರೆಕ್ಕೆಯ ಪೊರೆ ಕಚ್ಚುಕಚ್ಚಾಗಿದೆ. ಎರಡನೆಯ ಈಜುರೆಕ್ಕೆ ಮುಂಭಾಗದಲ್ಲಿ ಎತ್ತರವೂ ಮೊದಲನೆಯ ಈಜುರೆಕ್ಕೆಗೆ ಸಮವೂ ಆಗಿದೆ; ಇದರ ಎತ್ತರ ಇಡೀ ಶರೀರದ ಎತ್ತರದಲ್ಲಿ ಅರ್ಧದಷ್ಟಿದೆ. ಗುದದ್ವಾರದ ಬಳಿ ಇರುವ ಈಜುರೆಕ್ಕೆ ಬೆನ್ನಿನ ಮೇಲಿರುವ ಎರಡನೆಯ ಈಜುರೆಕ್ಕೆಯನ್ನು ಹೋಲುತ್ತದೆ. ಮೀನಿನ ಶರೀರದ ಹೊರಗಡೆ ಸೂಕ್ಷ್ಮವಾದ ಸೈಕ್ಲಾಯಿಡ್ ಹುರುಪೆಗಳಿವೆ. ಇವುಗಳ ಹೊದಿಕೆ ಎಲ್ಲ ಮೀನುಗಳಲ್ಲಿರುವಂತೆ ಈ ಮೀನಿನಲ್ಲಿಯೂ ತ್ವರಿತ ಚಲನೆಗೆ ಸಹಾಯಕವಾಗಿರುವುದಲ್ಲದೆ ಶರೀರಕ್ಕೆ ರಕ್ಷಣೆಯನ್ನೂ ನೀಡುತ್ತದೆ. ಪಾಶ್ರ್ವಿಕ ಜ್ಞಾನೇಂದ್ರಿಯಗಳು ಚಿಕ್ಕ ಹಾಗೂ ಪ್ರತ್ಯೇಕವಾದ ಕೊಳವೆಗಳಲ್ಲಿ ಇವೆ. ಹೊಟ್ಟೆಯಲ್ಲಿ ಹತ್ತು ಬೆನ್ನೆಲುಬುಗಳೂ ಬಾಲದಲ್ಲಿ ಹದಿನಾಲ್ಕು ಬೆನ್ನೆಲುಬುಗಳೂ ಇವೆ. ಇವು ಪೋಣಿಸಿದ ಮಣಿಗಳಂತೆ ಕಾಣುತ್ತವೆ.ಇದರ ಉದ್ದ ಸುಮಾರು ೧೬ ಇಂಚಿನ ವರೆಗೆ ಇರುವುದಾದರೂ ಸಾಮಾನ್ಯವಾಗಿ ೧೨ ಇಂಚು ಇರುತ್ತದೆ. 
## ಆಹಾರ
ಸಮುದ್ರದಲ್ಲಿ ತೇಲುತ್ತಿರುವ ಅಸಂಖ್ಯಾತ ಜೀವರಾಶಿಗಳು ಈ ಮೀನುಗಳ ಆಹಾರ.
## ಛಾಯಾಂಕಣ

File:FalseTrevally.jpg|False trevallies in Visakhapatnam Landing Center, Andhra Pradesh, India
File:FalseTrevally 2.jpg|False trevallies in Visakhapatnam Landing Center, Andhra Pradesh, India
Lactarius delicatulus Ford 53.jpg|False trevallies illustration

## ಉಲ್ಲೇಖಗಳು
ವರ್ಗ:ಮೀನುಗಳು
ಅಡ್ಯಾರ್, ಕರ್ನಾಟಕ

ಅಡ್ಯಾರ್ ಭಾರತದ ಕರ್ನಾಟಕದ ಜನವಸತಿ ಪ್ರದೇಶವಾಗಿದೆ. ಇದು ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ತಾಲೂಕಿನಲ್ಲಿರುವ ಒಂದು ಅರೆ ನಗರ ಪ್ರದೇಶ. ಮಂಗಳೂರು ನಗರಕ್ಕೆ ಸಮೀಪವಿದೆ.
## ಜನಸಂಖ್ಯಾಶಾಸ್ತ್ರ 
೨೦೦೧ ರ ಭಾರತೀಯ ಜನಗಣತಿಯ ಪ್ರಕಾರ, ಅದ್ಯಾರ್ ೬೫೦೧. ಜನಸಂಖ್ಯೆಯಲ್ಲಿ ಪುರುಷರು ಮತ್ತು ಮಹಿಳೆಯರು ೫೦% ೫೦% ಇರುವ  ಜನಸಂಖ್ಯೆಯನ್ನು ಹೊಂದಿತ್ತು. ಅದ್ಯಾರ್ ೭೩% ಸರಾಸರಿ ಸಾಕ್ಷರತಾ ಪ್ರಮಾಣವನ್ನು ಹೊಂದಿದ್ದು, ಇದು ೫೯.೫% ರಾಷ್ಟ್ರೀಯ ಸರಾಸರಿಗಿಂತ ಹೆಚ್ಚಿನ ಮಟ್ಟದಲ್ಲಿದೆ; ಗಂಡಸರು ೫೩% ಮತ್ತು ಮಹಿಳೆಯರು ೪೭% ಜೊತೆಗೆ. ಜನಸಂಖ್ಯೆಯ ೧೩% ರಷ್ಟು ೬ ವರ್ಷ ವಯೋಮಿತಿಗಿಂತ ಕೆಳಗಿನವರು  
## ಉಲ್ಲೇಖಗಳು 
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಕುದುರೆಬಾಲದ ಗಿಡ

**ಕುದುರೆಬಾಲದ ಗಿಡ** ಪುಷ್ಪರಹಿತ ಬಹುವಾರ್ಷಿಕ ಗಿಡ.
## ವೈಜ್ಞಾನಿಕ ವರ್ಗೀಕರಣ
ಟೆರಿಡೋಫೈಟ ವಿಭಾಗ, ಈಕ್ವಿಸಿಟೆನೀ ವರ್ಗ, ಈಕ್ವಿಸಿಟೇಲಿಸ್ ಗಣ, ಈಕ್ವಿಸಿಟೇಸೀ ಕುಟುಂಬಕ್ಕೆ ಸೇರಿದೆ. ಈಕ್ವಿಸಿಟಮ್ ನಾಮಧೇಯ.
## ಪ್ರಭೇದಗಳು
ಇಪ್ಪತ್ತೈದು ಪ್ರಭೇದಗಳಿವೆ. ಕೊಳಗಳಲ್ಲಿ ಅಥವಾ ಜಿನುಗುಪ್ರದೇಶಗಳಲ್ಲಿ ಕೆಲವು ಮತ್ತೆ ಕೆಲವು ಹುಲ್ಲುಗಾವಲುಗಳಲ್ಲಿ ಅಥವಾ ಒಣಪ್ರದೇಶಗಳಲ್ಲಿ ಬೆಳೆಯುತ್ತವೆ. ಆಸ್ಟ್ರೇಲಿಯ, ನ್ಯೂಜಿಲೆಂಡ್ ಬಿಟ್ಟು ಪ್ರಪಂಚದ ಎಲ್ಲ ಭಾಗಗಳಲ್ಲಿಯೂ ಕುದುರೆಬಾಲದ ಗಿಡ ಹರಡಿದೆ. ಭಾರತದಲ್ಲಿರುವ ಈಕ್ವಿಸಿಟಮ್ ಡಿಬೈಲ್ ಎಂಬ ಪ್ರಭೇದ ಮೈಸೂರಿನ ಹತ್ತಿರ ಕಾವೇರಿ ನದಿ ದಡದಲ್ಲಿ ಹೇರಳವಾಗಿ ಬೆಳೆಯುತ್ತದೆ.
## ಲಕ್ಷಣಗಳು
 (*Equisetum telmateia* subsp. *braunii*), terminal on an unbranched stem.]]
, *Equisetum hyemale* (2-1-0-1-2 is one millimetre with 1/20th graduation).The small white protuberances are accumulated silicates on cells.]]
*ಈಕ್ವಿಸಿಟಮ್ ಜೈಗಾಂಶಿಯಮ್* ಪ್ರಭೇದ ಸುಮಾರು ಹನ್ನೆರಡು ಮೀಟರುಗಳವರೆಗೆ ಬಳ್ಳಿಯಂತೆ ಬೆಳೆಯುತ್ತದೆ. ಮಿಕ್ಕ ಪ್ರಭೇದಗಳು ಸಾಮಾನ್ಯವಾಗಿ ಒಂದು ಮೀಟರು ಎತ್ತರಕ್ಕೆ ಬೆಳೆಯುತ್ತವೆ. ಈ ಗಿಡಗಳು ಹೇರಳವಾಗಿ ಕವಲೊಡೆದು ಕುದುರೆಬಾಲದಂತೆ ಕಾಣುವುದರಿಂದ ಗಿಡದ ಹೆಸರು ಅನ್ವರ್ಥಕವಾಗಿದೆ. ಕವಲುಗಳು ಎಲೆಗಳು ಅಕ್ಷರೇಖೆ ಬಿಟ್ಟು ಪಕ್ಕದಲ್ಲಿ ಹುಟ್ಟಿರುವುದು ವ್ಯಾಸ್ಕ್ಯುಲರ್ ಗಿಡಗಳಲ್ಲಿಯೇ ಒಂದು ಅಸಾಧಾರಣ ಗುಣ. ದುರ್ಬಲವಾದ ಬೇರುಕಾಂಡ ತೆಳ್ಳಗಿದೆ. ಇದು ಭೂಮಿಯ ಸುಮಾರು ಆಳದಲ್ಲಿ ಹುದುಗಿರುತ್ತದೆ. ಗೆಣ್ಣುಗಳನ್ನು ಬಿಟ್ಟು ಗಿಡದ ಎಲ್ಲ ಭಾಗ ಟೊಳ್ಳು. ಸಾಲ್ಗೊಳವೆಯಂತೆ ಜೋಡಿಸಲ್ಪಟ್ಟಿರುವ ಕಾಂಡ ಗೆಣ್ಣುಗಳ ಹತ್ತಿರ ಒಡೆದು ಸಣ್ಣ ತುಂಡುಗಳಾಗಿ ಬೇರ್ಪಡುವುದು ಒಂದು ಸೋಜಿಗದ ಸಂಗತಿ. ದ್ಯುತಿಸಂಶ್ಲೇಷಣೆ ಕ್ರಿಯೆಯಲ್ಲಿ ತೊಡಗಿ ಆಹಾರ ತಯಾರುಮಾಡುವ ಹಸಿರುಕಾಂಡ ಇಂಟರ್‍ಕ್ಯಾಲರಿ ಮೆರಿಸ್ಟೆಮ್ ಸಹಾಯದಿಂದ ಬೆಳೆಯುತ್ತದೆ. ಹಳ್ಳದಿಂಡುಗಳಿಂದ ಆವೃತವಾದ ಹೊರಮೈ ಸಿಲಿಕ ಎಂಬ ಲೋಹದ ಪೊರೆಯಿಂದ ಒರಟಾಗಿದೆ. ಪೊರೆಯಂತಿರುವ ಸಣ್ಣ ಎಲೆಗಳು ಅತಿ ಸರಳ, ಹಾಗೂ ಸೂಕ್ಷ್ಮ. ಒಂದೇ ಗುಂಪಿನಲ್ಲಿದ್ದು ಗೆಣ್ಣುಗಳ ಸುತ್ತಲೂ ಬೆಸೆದುಕೊಂಡಿವೆ. ಗೆಣ್ಣುಗಳ ಇಕ್ಕಡೆಗಳಲ್ಲಿರುವ ಮೆರಿಸ್ಟೆಮ್ ಅನ್ನು ರಕ್ಷಿಸುವುದು ಮಾತ್ರ ಅವುಗಳ ಕೆಲಸ. ಬೇರುಗಳು ಸಹ ಬೇರುಕಾಂಡದ ಗೆಣ್ಣುಗಳಿಂದ ಹುಟ್ಟಿವೆ.
## ಸಂತಾನಾಬಿವೃದ್ಧಿ
ಸಂತಾನವೃದ್ಧಿಗಾಗಿ ಈ ಗಿಡ ಗೆಡ್ಡೆಗಳನ್ನು ಬಿಡುತ್ತದೆ. ಬೀಜಕಣಗಳು ನಿರ್ಲಿಂಗ ಸಂತಾನಾಭಿವೃದ್ಧಿಯನ್ನು ನಡೆಸಿಕೊಡುತ್ತವೆ. ಏಕರೂಪದ ಈ ಕಣಗಳು ಅಂಡಾಕಾರದ ಬೀಜಕೋಶದಲ್ಲಿ ಹೇರಳವಾಗಿ ಉತ್ಪತ್ತಿಯಾಗುತ್ತವೆ. 8ರಿಂದ 10ರ ವರೆಗಿನ ಬೀಜಕೋಶದ ಗುಂಪು ಸ್ಪೊರಾಂಜಿಯೋಫೋರ್ಸ್‍ನ ಬಿಲ್ಲೆಗಳಿಗೆ ಅಂಟಿಕೊಂಡಿವೆ. ತೊಟ್ಟುಗಳನ್ನೊಳಗೊಂಡ ಕೋನಾಕೃತಿಯ ಬಿಲ್ಲೆಗಳ ಸ್ಪೊರಾಂಜಿಯೋಫೋರ್ಸ್ ಕಾಂಡಗಳ ತುದಿಯಲ್ಲಿ ಒತ್ತಾಗಿ ಬೆಳೆದು ಶಂಕುವಿನಾಕಾರದ ಒಂದು ಮುಖ್ಯ ಭಾಗವಾಗಿದೆ. ಅದಕ್ಕೆ ಸ್ಟ್ರೊಬೈಲಸ್ ಅಥವಾ ಕೋನ್ ಎಂದು ಹೆಸರು. ಬೀಜಕಣ ಮೊಳೆತು ಅದು ಗ್ಯಾಮಿಟೋಫೈಟ್ ಆಗಿ ವೃದ್ಧಿಸುತ್ತದೆ. ನೆಟ್ಟಗೆ ಬೆಳೆದ ಹಸಿರು ಸೀಳಿಕೆಗಳ ಗ್ಯಾಮಿಟೋಫೈಟ್ ಉದ್ದವಾಗಿರುವುದಲ್ಲದೆ ಗೋಳಾಕಾರದ ಮೆತ್ತನೆಯಂತೆ ಕಾಣುವುದು. ಲೈಂಗಿಕ ಸಂತಾನದ ಅಂಗಾಂಗಗಳಾದ ಆಂಥೆರಿಡಿಯ, ಆರ್ಚಿಗೋನಿಯ ಎರಡು ಅದರಲ್ಲಿರುವುವು. ಮುಂದೆ ಈ ಸಂತಾನೋತ್ಪತ್ತಿಯಲ್ಲಿ ಸ್ಪೋರೋಫೈಟ್ ಎಂಬ ಮೂಲಗಿಡ ಹುಟ್ಟುತ್ತದೆ.
## ಉಪಯೋಗಗಳು
ಈ ಗಿಡವನ್ನು ತಟ್ಟೆ, ಪಾತ್ರೆ, ಮಡಕೆ ಮುಂತಾದುವನ್ನು ಉಜ್ಜಿ ಶುಭ್ರ ಮಾಡಲು ಉಪಯೋಗಿಸುತ್ತಿದ್ದರು. ಇದು ತೊಡಕನ್ನು ಉಂಟುಮಾಡುವ ಹಲುಬು ಕಳೆಯೂ ಹೌದು.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
* *Equisetum*  at the Tree of Life Web Project
* National Collection of *Equisetum*
* The Wonderful World of Equisetum
* International  Equisetological  Association

ವರ್ಗ:ಸಸ್ಯಗಳು
ವರ್ಗ:ಹುಲ್ಲು
ಕುಮಾರಜೀವ

**ಕುಮಾರ ಜೀವ**   ಚೀನದಲ್ಲಿ ಬೌದ್ಧಧರ್ಮದ ಪ್ರಸಾರಕ್ಕೆ ಮುಖ್ಯ ಕಾರಣನಾದ ಬೌದ್ಧಭಿಕ್ಷು. 4ನೆಯ ಶತಮಾನದವ.
## ಬಾಲ್ಯ
ತಂದೆ ಕುಮಾರಾಯನ , ಭಾರತೀಯ; ತಾಯಿ ಜೀವಾ, ಕುಚಿನಗರದ ರಾಜಕುಮಾರಿ. ಬಂಧುದತ್ತನ ಮಾರ್ಗದರ್ಶನದಲ್ಲಿ ಕಾಶ್ಮೀರ ಮತ್ತು ಕ್ಯಾಷ್ಭರ್‍ಗಳಲ್ಲಿ ಬೌದ್ಧಸಾಹಿತ್ಯ-ತತ್ತ್ವಶಾಸ್ತ್ರಗಳನ್ನೂ ಗೊಕ್ಕುಕದಲ್ಲಿ ಮಹಾಯಾನ ಬೌದ್ಧದರ್ಶನವನ್ನೂ ಅಧ್ಯಯನ ಮಾಡಿ ಅನಂತರ ಕುಚಿನಗರದ ವಿಹಾರದಲ್ಲಿ ಭಿಕ್ಷುವಾಗಿದ್ದ.
## ಪ್ರಸಿದ್ಧಿ
 in Kuqa County, Xinjiang, China]]
ಮಧ್ಯ ಏಷ್ಯದಲ್ಲೆಲ್ಲ ಇವನ ಪಾಂಡಿತ್ಯ ಪ್ರಸಿದ್ಧವಾಗಿತ್ತು. 383 ರಲ್ಲಿ ಚೀನೀಯರು ಕುಚಿನಗರದ ಮೇಲೆ ದಾಳಿ ಮಾಡಿದಾಗ ಕುಮಾರ ಜೀವನನ್ನು ಸೆರೆ ಹಿಡಿದು ಚೀನಕ್ಕೊಯ್ದರು. ಅಲ್ಲಿಯ ಚಕ್ರವರ್ತಿ ಇವನ ವಿದ್ವತ್ತಿಗೆ ಮಾರು ಹೋಗಿ ಇವನನ್ನು 401 ರಲ್ಲಿ ತನ್ನ ರಾಜಧಾನಿಗೆ ಕರೆಸಿಕೊಂಡು ತನ್ನ ಗುರುವಾಗಿ ನೇಮಿಸಿಕೊಂಡ, ಅಲ್ಲಿ ಇವನು 412 ರ ವರೆಗೆ ಇದ್ದು ನೂರಕ್ಕೂ ಹೆಚ್ಚು ಸಂಸ್ಕತ ಬೌದ್ಧ ಗ್ರಂಥಗಳನ್ನು ಚೀನೀ ಭಾಷೆಗೆ ಪರಿವರ್ತಿಸಿದ. ಮಹಾಯಾನ ತತ್ತ್ವಗಳನ್ನು ಚೀನೀಯರಿಗೆ ಬೋಧಿಸಿದವರಲ್ಲಿ ಈತ ಮೊದಲಿಗ. *ಸದ್ಧರ್ಮ ಪುಂಡರೀಕ, ಸೂತ್ರಾಲಂಕಾರ, ವಜ್ರಚ್ಛೇದಿತಾ* ಗ್ರಂಥಗಳ ಅನುವಾದಗಳು ಪ್ರಸಿದ್ಧವಾಗಿವೆ. ಮಧ್ಯಶಾಖೆಯ ಹಲವು ಗ್ರಂಥಗಳನ್ನೂ ಪರಿವರ್ತನೆ ಮಾಡಿದ್ದಾನೆ. ಕುಮಾರಜೀವ 413 ರಲ್ಲಿ ಚೀನದಲ್ಲಿ ತೀರಿಕೊಂಡ. ಸೆಂಗ್‍ಚ ಓ (384-414) ಮತ್ತು ತ ಓ-ಷೆಂಗ್ (ಸು.434)-ಇವರು ಕುಮಾರಜೀವನ ಪ್ರಮುಖ ಶಿಷ್ಯರು. 
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
ವರ್ಗ:ಬೌದ್ಧ ಧರ್ಮ
ವರ್ಗ:ತತ್ವಶಾಸ್ತ್ರಜ್ಞರು
ಕುಮಾರದಾಸ

**ಕುಮಾರದಾಸ** *ಜಾನಕೀಹರಣ*ವೆಂಬ ಸಂಸ್ಕೃತ ಕಾವ್ಯದ ಕರ್ತೃ. ಈ ಕಾವ್ಯ ಮೊದಲು ದೊರೆತದ್ದು ಸಿಂಹಳೀ ಭಾಷೆಯ ಭಾಷಾಂತರದ ರೂಪದಲ್ಲಿ. ಸಂಸ್ಕತದ ಮೂಲರೂಪ ಪೂರ್ಣವಾಗಿ ಉಪಲಬ್ಧವಿಲ್ಲ. ಕೇವಲ 14 ಸರ್ಗಗಳು ಮಾತ್ರ ಸಿಕ್ಕಿವೆ. ಸಿಂಹಳದ ಐತಿಹ್ಯದಂತೆ ಈತ ಕಿ.ಶ. 6ನೆಯ ಶತಮಾನದಲ್ಲಿ (ಕಿ.ಶ.517-26) ಸಿಂಹಳ ದ್ವೀಪದ ರಾಜನಾಗಿದ್ದನೆಂದೂ ಈತನೇ ಕಾವ್ಯ ಬರೆದನೆಂದೂ ತಿಳಿದುಬರುತ್ತದೆ. ಇತ್ತೀಚಿನ ವಿಮರ್ಶಕರು ಈತನ ಕಾಲವನ್ನು 8ನೆಯ ಶತಮಾನದ ಕೊನೆ ಅಥವಾ 9ನೆಯ ಶತಮಾನದ ಆಯೆಂದು ನಿಷ್ಕರ್ಷಿಸಿದ್ದಾರೆ.
## ಐತಿಹ್ಯ
ಈತ ಅಂಧವಾಗಿ ಜನಿಸಿ ತನ್ನ ಇಬ್ಬರು ಸೋದರಮಾವಂದಿರ ಸಹಾಯದಿಂದ ರಜ ಪಡೆದು ಕೆಲಕಾಲದ ಮೇಲೆ ಕಾವ್ಯವನ್ನು ರಚಿದನೆಂದು ತಿಳಿಸುವ ಒಂದು ಕಥೆಯೂ ಇದೆ. ಜಾನಕೀಹರಣ ರಾಮಾಯಣ ಹಾಗೂ ರಘುವಂಶ ಕಾವ್ಯಗಳಲ್ಲಿ ಬರುವ ಶ್ರೀರಾಮಚಂದ್ರನ ಕಥೆ. ಈ ಕಾವ್ಯ ಅಯೋಧ್ಯೆ, ದಶರಥ ಮತ್ತು ಅವನ ಹೆಂಡತಿಯರ ವರ್ಣನೆಯಿಂದ ಪ್ರಾರಂಭವಾಗಿ ಶ್ರೀರಾಮನ ಜಯದೊಂದಿಗೆ ಮುಕ್ತಾಯವಾಗುತ್ತದೆ. ಜಾನಕಿಯ ಅಪಹರಣದ ವೃತ್ತಾಂಶ ಕಾವ್ಯದ ಮಧ್ಯದಲ್ಲಿ ಎಂದರೆ ಹತ್ತನೆಯ ಸರ್ಗದಲ್ಲಿ ಬರುತ್ತದೆ.
## ಕಾವ್ಯ
ಕವಿ ತನ್ನನ್ನು ಕುಮಾರ ಪರಿಚಾರಕ ಎಂದು ಕರೆದುಕೊಂಡಿದ್ದಾನೆ, ಈತನ ರಚನೆ, ಶೈಲಿಗಳಲ್ಲೂ, ಕಾವ್ಯವಸ್ತುವಿನ ವಿನ್ಯಾಸದಲ್ಲೂ ವೈದರ್ಭೀ ರಿತಿಯ ರಚನಾ ಕ್ರಮದಲ್ಲೂ ಕಾಳಿದಾಸನ ಪ್ರಭಾವ ಎದ್ದುಕಾಣತ್ತದೆ. ಅನುಪ್ರಾಸ ಪ್ರಿಯನಾದರೂ ಎಲ್ಲಿಯೂ ಎಲ್ಲೆ ಮೀರಿಲ್ಲ. ಛಂದಸ್ಸಿನ ಪ್ರಯೋಗದಲ್ಲಿ ಕೌಶಲ ತೋರಿದ್ದಾನೆ. ದ್ರುತವಿಲಂಬಿತ, ಪ್ರಮಿತಾಕ್ಷರಾ, ಉಪಜಾತಿ, ವೈತಾಲೀಯ, ಶಾರ್ದೂಲವಿಕ್ರೀಡಿತ, ಸ್ರಗ್ಧರಾ ಮುಂತಾದ ಛಂದಸ್ಸುಗಳಲ್ಲಿ ಪದ್ಯಗಳನ್ನು ಕಾವ್ಯದ ಉದ್ದಕ್ಕೂ ರಚಿದ್ದಾನೆ. ಮುರಜಬಂಧ, ಜಾಲಬಂಧಗಳಲ್ಲೂ ತನ್ನ ಕೌಶಲ ಪ್ರದರ್ಶಿಸಿದ್ದಾನೆ. ನೀತಿ ಪ್ರತಿಪಾದನೆಗೂ ಅವಕಾಶ ಕಲ್ಪಿಸಿಕೊಂಡಿದ್ದಾನೆ. ಈ ಕಾವ್ಯದ ಅನೇಕ ಪದ್ಯಗಳನ್ನು ಪ್ರಾಚೀನ ಆಲಂಕಾರಿಕರು ಉದಾಹರಿಸಿದ್ದಾರೆ. ರಾಮಾಯಣದ ವಿಸ್ತಾರ ಕಥಾಭಾಗದ ದೃಷ್ಟಿಯಿಂದ ನೋಡಿದಾಗ ಕುಮಾರದಾಸನ ಕಾವ್ಯದಲ್ಲಿ ಕೆಲವು ವೇಳೆ Pxಯ ಓಟ ಹೆಚ್ಚಾದಂತೆ ಕಾಣುತ್ತದೆ. ಬಹುಶಃ ಕವಿಗೆ ಇದು ಅನಿವಾರ್ಯವಾಗಿತ್ತೆಂದು ಕಾಣುತ್ತದೆ. ಸಂಸ್ಕತ ಕವಿಗಳ ಶ್ರೇಣಯಲ್ಲಿ ಈತನಿಗೆ ಉತ್ತಮ ಸ್ಥಾನವಿದೆ.

ವರ್ಗ:ಸಂಸ್ಕೃತ ಸಾಹಿತಿಗಳು
ವರ್ಗ:ಸಂಸ್ಕೃತದ ಕವಿಗಳು
ಹುಚ್ಚ ವೆಂಕಟ್

**ಹುಚ್ಚ ವೆಂಕಟ್** ಎಂಬ ಹೆಸರಿನಿಂದಲೇ ಖ್ಯಾತಿ ಪಡೆದ **ವೆಂಕಟರಮಣ್ ಲಕ್ಷ್ಮಣ್** ಕನ್ನಡ ಚಿತ್ರರಂಗದ ನಟ, ನಿರ್ದೇಶಕ, ನಿರ್ಮಾಪಕ ಮತ್ತು ಗಾಯಕ.

## ವೈಯಕ್ತಿಕ ಜೀವನ 
ವೆಂಕಟ್ ಅವರು ಎಮ್.ಲಕ್ಷ್ಮಣ್ ಮತ್ತು ಗೌರಮ್ಮ ಎಂಬ ದಂಪತಿಗಳಿಗೆ ಬೆಂಗಳೂರಿನಲ್ಲಿ ಜನಿಸಿದರು.

## ವೃತ್ತಿ ಜೀವನ 
ವೆಂಕಟ್ ಅವರು ಹುಚ್ಚ ವೆಂಕಟ್ ಎಂಬ ಚಲನಚಿತ್ರವನ್ನು ನಿರ್ದೇಶಿಸಿ ತಾವೇ ನಾಯಕನಟನಾಗಿಯೂ ಪಾತ್ರವಹಿಸಿದ್ದಾರೆ.
ರೋಗನ್ ಜೋಶ್

thumb
ಕಾಶ್ಮೀರಿ ಪಾಕಪದ್ಧತಿಯ ವಿಶಿಷ್ಟ ಪಾಕವಿಧಾನಗಳ ಪೈಕಿ ಒಂದಾದ **ರೋಗನ್ ಜೋಶ್** ಪರ್ಷಿಯಾ ಮೂಲದ ಒಂದು ಮಸಾಲೆಭರಿತ ಕುರಿಮರಿ ಮಾಂಸದ ಖಾದ್ಯ. ಪರ್ಷಿಯನ್ ಭಾಷೆಯಲ್ಲಿ *ರೋಘನ್* ಅಂದರೆ "ತುಪ್ಪ" ಅಥವಾ "ಕೊಬ್ಬಿನ ಪದಾರ್ಥ", ಮತ್ತು *ಜೋಶ್* ಅಂದರೆ ಸಾಂಕೇತಿಕವಾಗಿ "ತೀವ್ರತೆ" ಅಥವಾ "ಭಾವೋದ್ವೇಗ", ಹಾಗಾಗಿ ರೋಗನ್ ಜೋಶ್ ಅಂದರೆ ತೀವ್ರ ಶಾಖದಲ್ಲಿ ಎಣ್ಣೆಯಲ್ಲಿ ಬೇಯಿಸಿದ್ದು ಎಂದು. ಅದು ಮುಚ್ಚಿದ ಪಾತ್ರೆಯಲ್ಲಿ ಕಂದಾಗಿಸಿದ ಈರುಳ್ಳಿ, ಮೊಸರು, ಬೆಳ್ಳುಳ್ಳಿ, ಶುಂಠಿ ಮತ್ತು ಪರಿಮಳಭರಿತ ಸಂಬಾರ ಪದಾರ್ಥಗಳನ್ನು (ಲವಂಗ, ತಮಾಲಪತ್ರಗಳು, ಏಲಕ್ಕಿ ಮತ್ತು ದಾಲ್ಚಿನ್ನಿ) ಆಧರಿಸಿದ ಗ್ರೇವಿಯ ಜೊತೆಗೆ ಬೇಯಿಸಿದ ಕುರಿಮರಿ ಮಾಂಸದ ತುಂಡುಗಳನ್ನು ಹೊಂದಿರುತ್ತದೆ.

ವರ್ಗ:ಖಾದ್ಯ, ತಿನಿಸು
ನಾನ್

thumb

**ನಾನ್** ಪಶ್ಚಿಮ, ಮಧ್ಯ ಮತ್ತು ದಕ್ಷಿಣ ಏಷ್ಯಾದ ಪಾಕಪದ್ಧತಿಗಳಲ್ಲಿ ಕಂಡುಬರುವ, ಗೂಡೊಲೆಯಲ್ಲಿ ಬೇಯಿಸಲಾದ ಒಂದು ಹುದುಗು ಸೇರಿಸಿದ ಫ಼್ಲ್ಯಾಟ್‍ಬ್ರೆಡ್. ಸಾಮಾನ್ಯವಾಗಿ, ಇದು ಪೀಟಾವನ್ನು ಹೋಲುತ್ತದೆ, ಮತ್ತು ಪೀಟಾ ಬ್ರೆಡ್‍ನಂತೆ ಹುದುಗಾಗಿ ಮಡ್ಡಿಯನ್ನು ಸೇರಿಸಲಾಗುತ್ತದೆ. ನಾನ್ಅನ್ನು *ತಂದೂರ್*‍ನಲ್ಲಿ ಬೇಯಿಸಲಾಗುತ್ತದೆ, ತಂದೂರಿ ಅಡುಗೆಗೆ ಇದರಿಂದಲೇ ಆ ಹೆಸರು ಬಂದಿದೆ. ಹಾಗಾಗಿ, ಇದು *ರೋಟಿ*ಯಿಂದ ಬೇರೆಯಾಗಿದೆ, ಏಕೆಂದರೆ, ರೋಟಿಯನ್ನು ಸಾಮಾನ್ಯವಾಗಿ *ತವಾ* ಎಂದು ಕರೆಯಲಾದ ಚಪ್ಪಟೆ ಅಥವಾ ಸ್ವಲ್ಪ ಒಳಬಾಗಿನ ಕಬ್ಬಿಣದ ಹೆಂಚಿನ ಮೇಲೆ ಬೇಯಿಸಲಾಗುತ್ತದೆ. ಆಧುನಿಕ ಪಾಕವಿಧಾನಗಳು ಕೆಲವೊಮ್ಮೆ ಮಡ್ಡಿಯ ಬದಲಾಗಿ ಒದಗುಪುಡಿಯನ್ನು ಬಳಸುತ್ತವೆ. ನಾನ್‍ಗೆ ವಿಭಿನ್ನವಾದ ರುಚಿಯನ್ನು ನೀಡಲು ಹಾಲು ಅಥವಾ ಮೊಸರನ್ನೂ ಬಳಸಬಹುದು.ಹಿಟ್ಟಿನ ಮಿಶ್ರಣವನ್ನು ತಯಾರಿಸಲು ನೀರಿನ ಬದಲು ಹಾಲನ್ನು ಬಳಸಿದರೆ ಮ್ರುದುವಾದ ಹಿಟ್ಟು ತಯಾರಾಗುತ್ತದೆ.ಯೀಸ್ಟ್ ಮತ್ತು ಲ್ಯಾಕ್ಟೋಬಸಿಲ್ಲಿ ಬಳಸಿದಲ್ಲಿ ಹಾಲಿನಲ್ಲಿ ಹುಳಿಸುವಿಕೆ ಕ್ರಿಯ ನಡೆಯುತ್ತದೆ.

## ಗ್ಯಾಲರಿ

|ನಾನ್ ಬರ್ಗರ್
File:Naan burger, vegetarian.jpg|ಸಸ್ಯಾಹಾರಿ ನಾನ್ ಬರ್ಗರ್
File:Bread of Afghanistan in 2010.jpg|ಅಫಘಾನ್ ನಾನ್
File:Peshawari Roti, Pakistan.jpg|ಪಾಕಿಸ್ತಾನದ ಕರಾಚಿಯಲ್ಲಿನ  ತಂದೂರ್ರ್ನಲ್ಲಿ ನಾನ್ ತಾಜಾವಾಗಿ ತಯಾರಿಸಲಾಗುತ್ತದೆ.
File:Cheese Naan.jpg|ಚೀಸ್ ನಾನ್
File:Naan bya with mutton soup.JPG|ಮಟನ್ ಸೂಪ್ನೊಂದಿಗೆ ನಾನ್ ಪೇಯಾ,  ಬರ್ಮಾದ ಉಪಹಾರದಲ್ಲಿ 

## ಉಲ್ಲೇಖಗಳು 
ವರ್ಗ:ಖಾದ್ಯ, ತಿನಿಸು
ಬ್ರ್ಯಾಂಡ್ ಭಾಷೆ

**ಬ್ರ್ಯಾಂಡ್ ಭಾಷೆ** ಪದಗಳ ಕಾಯ,ಸಂಘಟನೆಯು ಮತ್ತು ನಿಯಮಗಳು ಸಂಸ್ಥೆಯ ತನ್ನ ಉದ್ದೇಶಕ್ಕಾಗಿ ಅಥವಾ ಅದರ ಉತ್ಪನ್ನಗಳ ಉಲ್ಲೇಖಿಸಿ ವಿವರಿಸಲು ಬಳಸುವ ಭಾಷೆ. ಬ್ರ್ಯಾಂಡ್ ಭಾಷೆ ಮಾರ್ಕೆಟಿಂಗ್ ಗೆ ಬಳಸಲಾಗುತ್ತದೆ, ಬ್ರ್ಯಾಂಡ್ ಭಾಷೆ ಮೌಖಿಕ ಬ್ರ್ಯಾಂಡ್ ಗುರುತಿನ ಬಗೆಗಿನ ಒಂದು ಭಾಗವಾಗಿದೆ. ನಿಗಮ ಮತ್ತು ಅವರ ಮಾರಾಟ ಉತ್ಪನ್ನಗಳು ಎರಡೂ ಒಳಗೊಂಡಿದೆ, ಬ್ರಾಂಡ್ ಭಾಷೆ ಕಂಪನಿಯ ಹಂತರಗಳನ್ನು ಸಮಿಪಮದುತದೆ, ಬ್ರಾಂಡ್ ಬಾಷೆ ಒಂದು ವಸ್ತುವನ್ನು ಪರಿಚಯಿಸುವುದಕ್ಕೆ ಹುಪಯೋಗಿಸುತ್ತಾರೆ.

### ಪ್ರಾಥಮಿಕ ಗುರಿ
ಪ್ರಾಥಮಿಕ ಕಾರ್ಯ ಕಂಪನಿಯನು ಗುರುತಿಸುಹುದು, ಉತ್ಪನ್ನದ ಪ್ರತ್ಯೇಕಿಸುತ್ತವೆ. ಭಾಷೆ ಗ್ರಾಹಕ ಗಮನವನ್ನು ಪಡೆಯಲು ಬಳಸಲಾಗುತ್ತದೆ ಇದು ಜನರ ಉತ್ಪನ್ನದ ಬಗ್ಗೆ ಮಾತನಾಡುವಾಗ ಕೆಲವು ತಪ್ಪು ಮತ್ತು ಉದ್ದೇಶದ ಬಗ್ಗೆ ಹೆಚ್ಚು ಸ್ಪಷ್ಟತೆ ಮತ್ತು ಈ ಸರಕು ಗ್ರಾಹಕ ಜೀವನದಲ್ಲಿ ಆಡಲು ಖಚಿತಪಡಿಸಿಕೊಳ್ಳಲು ಬಳಸಲಾಗುತ್ತದೆ,

### ರಾಜಕೀಯ ಬಳಕೆಗಳು
ಬ್ರ್ಯಾಂಡ್ ಭಾಷೆ ‌‍ಎಂಬುದು ಒಂದು ತಂತ್ರ ರಾಜಕೀಯ ಕಾರ್ಯಸೂಚಿಗಳನು ಕರೆಯಲು ಬಳಸಲಾಗುತ್ತದೆ, ಭಾಷೆ ಎಂಬುದು ರಾಜಕೀಯ ಘಟನೆಗಳು ಗುರುತಿಸುಧಕೆ ಮಾತನಾಡಲಾಗುತದೆ, ಇತ್ತೀಚೆಗೆ ಶಿಬಿರಗಳನ್ನು ಮತದಾರರ ನಿರ್ದಿಷ್ಟ ಅಭ್ಯರ್ಥಿ ಅಥವಾ ರಾಜಕೀಯ ಪಕ್ಷದ ಜೊತೆ ನುಡಿಗಟ್ಟುಗಳು ಮತ್ತು ಕಲ್ಪನೆಗಳನ್ನು ಸಂಪರ್ಕ ಹೊಂದಿವೆ, ಪ್ರಯತ್ನದಲ್ಲಿ ಕೆಲವು ಬ್ರ್ಯಾಂಡ್ ಭಾಷೆ ಸತತ ಪ್ರಯತ್ನಗಳು ಮಾಡಿದೆ. ಇದು ರಾಜಕೀಯ ಸಂಬಂಧಿಸಿ ಎಂದು ಬ್ರ್ಯಾಂಡ್ ಭಾಷೆ ಅನ್ವೇಷಿಸುವ ಎರಡು ಮಾರ್ಗಗಳಿವೆ. ಒಂದು ರೀತಿಯಲ್ಲಿ ಮತದಾರರು ಅಭ್ಯರ್ಥಿಗಳ ಮೇಲೆ ನೋಡಲು ಪ್ರಮುಖ ಧನಾತ್ಮಕ ಮತ್ತು ಋಣಾತ್ಮಕ ಲಕ್ಷಣಗಳು ಸಂಶೋಧನೆ ಮತ್ತು ನಂತರ ಒಂದು ಅಭ್ಯರ್ಥಿ ಅಥವಾ ಇತರ ಲಿಂಕ್ ತೋರುತ್ತದೆ ಇವುಗಳಲ್ಲಿ ಯಾವ ಕೇಳಲು ಹೊಂದಿದೆ. ಈ ರಾಜಕೀಯ ರಣನೀತಿ ತಮ್ಮ ಅಭ್ಯರ್ಥಿಗಳನ್ನು ಸ್ಥಾನಗಳನ್ನು ಮತ್ತು ಅಡ್ಡಲಾಗಿ ಪಡೆಯುವಲ್ಲಿ ಮತ್ತು ಇದು ಪ್ರೇಕ್ಷಕರು ಅವರನ್ನು ಅತ್ಯಂತ ಸ್ಪಂದಿಸುತ್ತವೆ ಎಷ್ಟು ಸಂದೇಶದ. ರಾಜಕೀಯದಲ್ಲಿ ಬ್ರ್ಯಾಂಡ್ ಭಾಷೆ ಪರಿಶೀಲಿಸುವ ಮತ್ತೊಂದು ರೀತಿಯಲ್ಲಿ ನಿಜವಾದ ಪದಗಳನ್ನು ನೋಡಲು ಇದರಲ್ಲಿ ರೀತಿಯಲ್ಲಿ ಪರಿಶೀಲಿಸುತ್ತದೆ ಅಭ್ಯರ್ಥಿಗಳು ಭಾಷೆಯ ತಮ್ಮ ಬ್ರ್ಯಾಂಡಿಂಗ್ ನಿರ್ಧರಿಸಲು ಹೇಳುತ್ತಾರೆ.ಬ್ರೂಕ್ಲಿನ್ ಆರ್ಟ್ ಪ್ರಾಜೆಕ್ಟ್ ೨೦೦೮ ಅಧ್ಯಕ್ಷೀಯ ಪ್ರಚಾರದ ಸಮಯದಲ್ಲಿ ಸಾಮಾನ್ಯವಾಗಿ ಬಳಸುವ ಪದಗಳು ಪಟ್ಟಿ ಮತ್ತು ಪ್ರತಿ ಅಭ್ಯರ್ಥಿಗೆ ಕೆಲವು ಪದಗಳ ಬ್ರಾಂಡ್ ಹೇಗೆ ಪ್ರದರ್ಶಿಸಲು ಅವರಿಗೆ ಒಂದು ದೃಶ್ಯ ನಿರೂಪಣೆ ಮಾಡಲಾಗುತದೆ. ಕಂಪನಿಯಲ್ಲಿ ಕೂಡ ಬ್ರಾಂಡ್ ಲ್ಯಾಂಗ್ವೇಜ್ ಬಳಸುತ್ತದೆ.

## ಉಲ್ಲೇಖಗಳು
ವಿಘಟನೆ

ವಿಘಟನೆ ಅಥವಾ ಬಹುಕೋಶ ಜೀವಿಗಳಲ್ಲಿ ಅಬೀಜ ವಿಘಟನೆ ಅಥವಾ ನಿರ್ಲಿಂಗ ರೀತಿಯಲ್ಲಿ ಸಂತಾನೋತ್ಪತ್ತಿ ಮಾಡುವ ಅಬೀಜ ಜೀವಿ ಅಥವಾ ಅಬೀಜತೆಯೆಂದರೆ ಒಂದು ಜೀವಿಯು ವಿಭಜಿಸಿ ಎರಡು ಬಾಗಗಳಾವುದಾಗಿದೆ.

ಈ ಪ್ರತಿಯೊಂದು ಭಾಗವು ಬೆಳೆದು ಪ್ರಬುದ್ಧವಾಗಿ ಬೆಳೆಯುತ್ತದೆ ಹಾಗೂ ಮೂಲ ಜೀವಿಯಂತೆ ಪೂರ್ಣ ಪ್ರಮಾಣದಲ್ಲಿ ಬೆಳೆದು ಸ್ವತಂತ್ರ ಜೀವಿಯಾಗುವುದಾಗಿದೆ.

ವಿಭಜನೆಯು ಉದ್ದೇಶಪೂರ್ವಕ ಅಥವಾ ಉದ್ದೇಶಪೂರ್ವಕವಲ್ಲದಾಗಿರಬಹುದು- ಇದು ಮಾನವ ನಿರ್ಮಿತ ಅಥವಾ ನೈಸರ್ಗಿಕವಾಗಿ ಉಂಟಾದ ಹಾನಿಯಿಂದ ಅಥವಾ ಪರಭಕ್ಷಕಗಳಿಂದಾಗಬಹುದು.ಈ ರೀತಿಯ ಜೀವಿಯು ವಿಶೇಷವಾದ ಅಂಗಗಳನ್ನು ಬೆಳೆಸಿಕೊಳ್ಳಬಹುದು ಅಥವಾ ದೇಹದ ಒಂದು ಬಾಗವನ್ನು ಹೊಚಾಚಬಹುದು ಅಥವಾ ಒಮ್ಮೆಲೆ ಒಡೆಯುವದಾಗಿದೆ. ಈ ವಿಭಜನೆಯು ಜೀವಿಯ ಯಾವುದೇ ಪೂವ‍ ತಯಾರಿ ಇಲ್ಲದೇ ಉಂಟಾಗಿದ್ದರೆ,ಸಂತಾನೋತ್ಪತ್ತಿಯ ಒಂದು ಕಾರ್ಯವಾಗಿ ಎರಡು ಭಾಗಗಳು ಮತ್ತೆ ಪೂರ್ಣ ಜೀವಿಯನ್ನು ಉಂಟುಮಾಡಬಲ್ಲ ಸಾಮರ್ಥ್ಯ ಪಡೆದಿರುತ್ತವೆ.
ವಿಘಟನೆಯನ್ನು ತುಣಿಕಾಗುವಿಕೆ ಎಂತಲೂ ಕರೆಯಬಹುದುದಾಗಿದೆ.ಈ ರೀತಿಯ ಸಂತಾನೋತ್ಪತ್ತಿಯನ್ನು ಹಲವಾರು ಜೀವಿಗಳಾದ ಸೈನೋ ಬ್ಯಾಕ್ಟೀರಿಯಾ,ಮೌಲ್ದ್ಸ, ಲೈಚೆನ್ಸ ಮುಂತಾದ ಸಸ್ಯಗಳಲ್ಲಿ ಮತ್ತು ಪ್ರಾಣಿಗಳಾದ ಸ್ಪಂಜು ಜೀವಿಗಳು ಚಪ್ಪಟೆ ಜೀವಿಗಳು, ಕೆಲವು ವಲಯವಂತಗಳಲ್ಲಿ ಹಾಗೂ ಸಮುದ್ರ ನಕ್ಷತ್ರಗಳಂತಹ ಜೀವಿಗಳಲ್ಲಿ ಕಂಡುಬರುತ್ತದೆ.

## ಹಲವಾರು ಜೀವಿಗಳಲ್ಲಿ ವಿಘಟನೆ
ಶಿಲೀಂದ್ರ ಸಾಮ್ರಾಜ್ಯದ ಜೀವಿಗಳಾದ ಮೌಲ್ಡ್ಸ,ಯೀಸ್ಟ ಹಾಗೂ ನಾಯಿಕೊಡೆಗಳಲ್ಲಿ 'ಹೈಪೆ' ಎಂಬ ಸಣ್ಣದಾದ ತಂತುವಿನಾಕಾರದಿಂದ ಸಂತಾನೋತ್ಪತ್ತಿ ಮಾಡುತ್ತದೆ.ಈ ಹೈಪೆ ಎಂಬ ರಚನೆಯು ಬೇರೆ ಜೀವಿಯಿಂದ ಆಹಾರ ಮತ್ತು ಖನಿಜಾಂಶಗಳನ್ನು ಪಡೆದುಕೊಂಡು ಬೆಳೆಯುತ್ತದೆ ಹಾಗೂ ಸಂತಾನೋತ್ಪತ್ತಿ ನಡೆಸುತ್ತದೆ.ಹೈಪೆಯು ವಿಭಜಿಸಿ ಎರಡು ತುಂಡುಗಳಾಗಿ ಹೊಸ ಜೀವಿಯಾಗಿ ಬೆಳವಣಿಗೆಯಾಗುತ್ತದೆ.

ಬಹಳಷ್ಟು ಲೈಚೆನ್ಸಗಳು ವಿಶೇಷವಾದ ರಚನೆಗಳನ್ನು ಹೊರಹೊಮ್ಮಿಸಿ ಅವುಗಳ ಸರಳವಾಗಿ ತುಂಡರಿಸಿಕೊಂಡು ಮತ್ತೆ ಪಸರಿಸುತ್ತವೆ.ಇಂತಹ ರಚನೆಗಳು ಎರಡು ರೀತಿಯಾಗಿರುತ್ತವೆ, ಒಂದು ಮೈಕ್ರೋಬಯೊಂಟನ ಹೈಪೆ ಮತ್ತು ಇನಸಿಡಿಯಾ ಹಾಗೂ ಸೋರೋಡಿಯಾಗಳೆಂಬ ಶಿಲೀಂದ್ರಗಳು.ಲೈಚೆನ್ಸಗಳು ಪೂರ್ಣವಾಗಿ ಒಣಗಿದ ನಂತರ ಥ್ಯಾಲಸ್ ನ ಬಹಳಷ್ಟು ಬಾಗವು ತನ್ನಷ್ಟಕ್ಕೆ ತಾನೆ ಅಥವಾ ಯಾಂತ್ರಿಕವಾಗಿ ತೊಂದರೆಗೊಳಪಟ್ಟು ಬೇರ್ಪಡುತ್ತದೆ.

## ಸಸ್ಯಗಳು
ಸಸ್ಯಗಳಲ್ಲಿ ನಡೆಯುವ ಅಲಿಂಗ ರೀತಿಯ ಸಂತನೋತ್ಪತ್ತಿಯ ಒಂದು ಸಾಮಾನ್ಯ ರೀತಿಯೇ ವಿಘಟನೆಯಾಗಿದೆ.ಹಲವಾರು ಮರಗಳು, ಗಿಡಮರಗಳು, ಕಟ್ಟಿಗೆ ಉಂಟು ಮಾಡದ ವಾರ್ಷಿಕ ಸಸ್ಯಗಳು ಮತ್ತು ವಸಹಾತುಶಾಹಿಗಳಾದ ಜರೀಗಿಡಗಳು ತಮ್ಮ ಹೊಸ ಬೇರುಗಳಿಂದ ಉಂಟಾಗುವ ಬೇರು ಕಾಂಡ ಮತ್ತು ಬಳ್ಳಿಗಳು ಉಂಟಾಗುವಿಕೆಯಲ್ಲಿಯೂ ನಡೆಯುತ್ತದೆ.ಇದು ವಸಹಾತುಶಾಹಿಯ ವಿಸ್ತೀರ್ಣವನ್ನು ಹೆಚ್ಚಿಸುತ್ತದೆ.ಈ ರೀತಿ ವಸಹಾತುಶಾಯಿಂದ ಹೊಸ ಬೇರುಗಳನ್ನು ಪಡೆದುಕೊಂಡ ಸಸ್ಯದಲ್ಲಿ ವಿಘಟನೆಯು ಜರುಗುತ್ತದೆ.

## ಉಲ್ಲೇಖಗಳು
#http://homepage.uibk.ac.at/~c719135/pdf/Akesson-Gschwentner-2001.pdf 
#http://www.reefkeeping.com/issues/2002-06/ac/feature/
ವಾಯು ಕೃಷಿ

320px|thumbnail|ವಾಯುಕೃಷಿ ವಿಧಾನ
## ಪೀಠಿಕೆ
ವಾಯುಕೃಷಿಯು ಜಲಕೃಷಿಯ ಇನ್ನೊಂದು ವಿಧಾನವಾಗಿದೆ.ಇದರಲ್ಲಿ ಸಸ್ಯವೊಂದರ ಬೇರುಗಳನ್ನು ನಿರಂತರವಾಗಿ ಇಲ್ಲವೆ ಆಗಾಗ್ಗೆ ಪೋಷಕ ಲವಣಗಳ  ಹನಿಯಲ್ಲಿ ಒಡ್ಡಲಾಗುತ್ತದೆ.
ವಾಯುಕೃಷಿಯಲ್ಲಿ ವಾಯುಕೃಷಿ ಸಸ್ಯಗಳನ್ನು ಬೆಳೆಯುವ ಮೂಲಭೂತ ತತ್ವವೆಂದರೆ ಮುಚ್ಚಿದ ಅಥವಾ ಅರೆಮುಚ್ಚಿದ ಪರಿಸರದಲ್ಲಿ ಪೋಷಕಾಂಶ   ಭರಿತ ನೀರಿನ ದ್ರಾವಣದಲ್ಲಿ ಸಸ್ಯಗಳ ಬೇರುಗಳನ್ನು ಒಡ್ಡಿ ಮತ್ತು ನೀರಿನ ಕಡಿಮೆ ಕಾಂಡದ ಸಸ್ಯಗಳಿಗೆ ನೀರಿನ ದ್ರಾವಣವನ್ನು ಸಿಂಡಿಸುವುದರ ಮೂಲಕ ಸಸ್ಯಗಳಿಗೆ ಬೆಳೆಯಲು ಅನುಕೂಲವಾಗುತ್ತದೆ.ಬೇರುಗಳನ್ನು ಗಾಳಿಯಲ್ಲಿ ಮುಕ್ತವಾಗಿ ಬಿಡುವ ಮೂಲಕ ಹೆಚ್ಚು ವಾಯು  ಸಂಚಾರವಿರುವ ಹಸಿರು ಕೋಣೆಗಳಲ್ಲಿ ಸಸ್ಯಗಳನ್ನು ಬೆಳೆಯಲಾಗುತ್ತದೆ.
ವಾಯುಕೃಷಿ ಅಥವಾ Aeroponic farming ದ ಒಂದು ಮುಖ್ಯ ಪ್ರಯೋಜನವೆಂದರೆ ಇತರ ಸಸ್ಯಗಳಿಗೆ ಸೋಂಕು ಹರಡದಂತೆ ಮತ್ತು ನಿರ್ಧಿಷ್ಟ ಸಸ್ಯ ರೋಗಕ್ಕೆ ತುತ್ತಾದಾಗ ಅದನ್ನು ತ್ವರಿತವಾಗಿ ತೆಗೆಯಬಹುದು.
320PXpx|thumbnail|ಸಸ್ಯರೋಗ
## ಬಾಹ್ಯ ಸಂಪರ್ಕಗಳು
#http://www.airplant.com/indcare.html 
#https://kanaja.in/archives/49383 
## ಉಲ್ಲೇಖಗಳು
ವರ್ಗ:ಕೃಷಿ